November 2010 | படித்ததில் பிடித்தது அல்லாஹ் தான் ஏழு வானங்களையும் இன்னும் பூமியிலிருந்து அவற்றைப் போலவும் படைத்தான், நிச்சமயாக அல்லாஹ் எல்லாப் பொருட்கள் மீதும் சக்தியுடையவன் என்பதையும், மேலும் நிச்சயமாக அல்லாஹ் தன் ஞானத்தால் எல்லாப் பொருளையும் சூழ்ந்தறிகிறான் என்பதையும் நீங்கள் அறிந்து கொள்வதற்காக, அவற்றின் (வானங்கள், பூமியின்) இடையே அவன் கட்டளையிறங்கிக் கொண்டேயிருக்கிறது. (ஸூரா அத்தலாக் 65:12) شيخ الإسلام ابن تيميةDARUL HUDA எப்படி எந்த நோக்கத்திற்காக ஹஜ் துவங்கிற்று என்பதை இப்ராஹீம் அலைஹிஸ்ஸலாம் அவர்களின் காலச்சூழ்நிலைகள் அறிவது அவசியம். இப்ராஹீம்(அலை) அவர்களின் மகனார் இஸ்மாயீல்(அலை) அவர்களுக்குப்பிறகு அவர்களின் வழித்தோன்றல்கள் மார்க்கத்தில் எவ்வளவு காலம் நிலைத்து நின்றார்கள் என இறைவன்தான் அறிவான்! எப்படியோ சில நூற்றாண்டுகளில் இந்த மக்கள் வழிகேட்டில் புகுந்துவிட்டனர். ஒரே இறவனை வணங்குவதற்கும் அழைப்பதற்கும் அமைக்கப்பட்ட இறை ஆலயத்தில் நூற்றுக்கணக்கில் சிலைகள் வைக்கப்பட்டுவிட்டன.لًبّيْكَ اَللّهُمَّ لَبَّيْكَ ، لَبَّيْكَ لا شَرِيْكَ لَكَ لَبَّيْكَ، اِنَّ الْحَمْدَ وَالنِّعْمَةَ لَكَ وَالْمُلْكَ لاشَرِيْكَ لَك“நான் வந்திருக்கிறேன். எனது இறைவனே! வந்திருக்கிறேன். உனக்கு இணை துணை கிடையாது. நான் வந்திருக்கிறேன். நிச்சயமாக புகழ் அனைத்தும் உனக்கே உரித்தானவை. அருட்கொடைகள் அனைத்தும் உன்னுடையவை. எல்லாவிதமான ஆட்சிகளும் உனக்கே உரித்தானவை. உனக்கு இணை எவரும் கிடையாது.” நிர்வாணமாக வலம் வருதல் 6) “”எவருடைய உள்ளத்தில், குர்ஆனில் கொஞ்சம் கூட மனனம் இல்லையோ, அவருடைய உள்ளம் பாழடைந்த வீட்டைப்போல்”" என நபி (ஸல்) அவர்கள் கூறினார்கள். (ஆதாரம்: திர்மிதி) மனிதர்களே! உங்கள் இறைவனுக்குப் பயந்து நடந்து கொள்ளுங்கள், அவன் உங்கள் யாவரையும் ஒரே ஆத்மாவிலிருந்து படைத்தான், அவாிலிருந்தே அவர் மனைவியையும் படைத்தான்;. பின்னர் இவ்விருவாிலிருந்து, அநேக ஆண்களையும் பெண்களையும் (வெளிப்படுத்தி உலகில்) பரவச் செய்தான்;. ஆகவே, அல்லாஹ்வுக்கே பயந்து கொள்ளுங்கள். அல்குர்ஆன் 4:1 ஒவ்வோர் ஆத்மாவும் மரணத்தைச் சவைப்பதாகவே இருக்கிறது; பரீட்சைக்காக கெடுதியையும், நன்மையையும் கொண்டு நாம் உங்களைச் சோதிக்கிறோம். பின்னர், நம்மிடமே நீங்கள் மீட்கப்படுவீர்கள். அல்குர்ஆன் 21:35 நிச்சயமாக நாமே உயிர் கொடுக்கிறோம்; நாமே மாிக்கும்படிச் செய்கிறோம் அன்றியும் நம்மிடமே (எல்லோரும்) மீண்டு வர வேண்டியிருக்கிறது. அல்குர்ஆன் 50:43 பெரிய மகான்கள், நபிமார்கள் நல்லடியார்கள் மரணிக்க மாட்டார்கள் என்று சிலர் கருதிவருகின்றார்கள். நபி(ஸல்) அவர்கள் இறந்தபோதுகூட உமர்(ரழி) அவர்கள் கூறினார்கள் “யாராவது நபி(ஸல்) அவர்கள் இறந்துவிட்டார்கள் என்று கூறினால் அவர்கள் தலையை கொய்துவிடுவேன்” என்று நீட்டிய வாளுடன் நின்றார்கள். இரண்டு பிரிவினர்கள் இரு நிலைகளில் இருந்த சமயத்தில் அபூபக்கர்(ரழி) அவர்கள் அங்கு வந்து நிலைமையை பார்க்கிறார்கள். பிறகு அல்லாஹ்வின் 3.144 வசனத்தை ஓதியபிறகு உமர்(ரழி) தன் வாளை கீழே போடுகிறார்கள். நபித்தோழர்கள் அந்த அளவுக்கு குர்ஆனின் கட்டளைக்கு கட்டுப்பட்டவர்களாக இருந்தார்கள். சிந்திக்க வேண்டிய சம்பவம் இது. 3:144 வசனத்தில், நபிமார்களும் மரணிப்பவர்களே என்று அல்லாஹ் கூறுகிறான். முஹம்மது(ஸல்) (இறைவனின்) தூதரே அன்றி(வேறு) அல்லர்;. அவருக்கு முன்னரும் (அல்லாஹ்வின்) தூதர்கள் பலர் (காலம்) சென்றுவிட்டார்கள். அல்குர்ஆன் 3:144 அல்லாஹ், உயிர்களை அவை மரணிக்கும் போதும், மரணிக்காதவற்றை அவற்றின் நித்திரையிலும் கைப்பற்றி, பின்பு எதன் மீது மரணத்தை விதித்துவிட்டானோ அதை(த் தன்னிடத்தில்) நிறுத்திக் கொள்கிறான்; மீதியுள்ளவற்றை ஒரு குறிப்பிட்ட தவணை வரை (வாழ்வதற்காக) அனுப்பி விடுகிறான் – சிந்தித்துப் பார்க்கும் மக்களுக்கு, நிச்சயமாக அதில் அத்தாட்சிகள் இருக்கினறன. அல்குர்ஆன் 39:42 நாம் இறந்துவிட்டால் குளிப்பாட்டி கபனிட்டு விரைவாக சென்று நல்லடக்கம் செய்ய நபி(ஸல்) அவர்கள் கூறினார்கள். மூன்று நாள் துக்கம் அனுசரிக்க கூறியுள்ளார்கள். மூன்று நாள் சமைப்பதை விட்டும் அக்கம் பக்கம் உறவினர்கள் வீட்டில் சமைத்து கொடுக்கவும் கட்டளையிட்டுள்ளார்கள். இறந்தவர் வீட்டில் ஒப்பாரி வைத்து அழுவதை கண்டித்துள்ளார்கள். எங்களிடம் நபி(ஸல்) அவர்கள் வாக்கு பிரமாணம் (பைஅத்) எடுக்கும்போது நாங்கள் மையத்திற்காக ஓலமிட்டு அழக்கூடாது என்றும் வாக்கு பிரமாணம் எடுத்தார்கள். அறிவிப்பவர்: உம்மு அதிய்யா(ரழி) நூல்: புகாரி, முஸ்லிம் அபூமூஸா(ரழி) அவர்கள் நோய்வாய்ப்பட்டு மயக்கத்திலிருக்கும்போது அவர் மனைவிகளில் ஒருவர் கூக்குரலிட்டு அழுதார். அவர் மயக்கம் தெளிந்த பிறகு தன் மனைவியை கண்டித்தார். துன்பங்களில் ஓலமிட்டு அழுவதையும், துயரங்களில் தனது தலையை சிரைத்துக் கொள்வதையும் தனது ஆடைகளை கிழ்த்துக்கொள்வதையும் விட்டு நபி(ஸல்) அவர்கள் விலக்கி இருந்தார்கள் என்று அபூமூஸா(ரழி) கூறினார்கள். நூல்: புகாரி இறந்தவர்களுக்கு எந்தப்பாத்திஹாவும் யாசீனும் போய்ச்சேராது. மாறாக இறந்தவர்களை சென்றடையும் விஷயங்களை நபி(ஸல்) அவர்கள் தெளிவாக கூறியுள்ளார்கள். ஆதமின் மகனே! மனிதன் இறந்து விட்டால், அவனது செயல்களும், அதற்குறிய நன்மைகளும் நின்று விடுகின்றன. இருப்பினும் மூன்றைத்தவிர என்று நபி(ஸல்) கூறினார்கள். 1.நிலையான தர்மம், 2.பயனுள்ள கல்வி, 3.இவருக்காக இவரது ஸாலிஹான பிள்ளை செய்யும் துஆ. அறிவிப்பவர்: அபூஹுரைரா(ரழி) நூல்: முஸ்லிம் ஒருவர் உயிரோடு இருக்கும்வரை நல்லது கெட்டது எது செய்தாலும் அதை விமர்சனம் செய்வதும் குறைகளை சுட்டிக்க்காட்டுவதும் தவறில்லை. ஆனால் ஒருவர் மரணித்து விட்டால் அவரைப்பற்றி குறைகூறுவதை நபி(ஸல்) அவர்கள் கண்டித்துள்ளார்கள். இறந்தவர்களை திட்டாதீர்கள்: ஏனெனில் அவர்கள் என்னென்ன செய்தார்களோ அதன் பலனை அவர்கள் அடைந்து விட்டார்கள். அறிவிப்பவர்: ஆயிஷா(ரழி) நூல்: அஹ்மத், புகாரி ஜனஸாவிற்கு வந்து ஜனஸா தொழும்வரை எவர் அங்கிருக்கிறாரோ அவருக்கு ஒரு கீராத் நன்மையுண்டு. அடக்கம் செய்யும்வரை எவர் அங்கிருக்கிறாரோ அவருக்கு இரண்டு கிராத் நன்மையுண்டு என நபி(ஸல்) அவர்கள் கூறினார்கள். அப்போது இரண்டு கிராத் என்றால் என்ன? என்று நபித்தோழர்கள் கேட்டார்கள். அதற்கு நபி(ஸல்) அவர்கள் மிகப்பெரும் இரு மலைகளின் அளவு என்றார்கள். அறிவிப்பவர்: அபூஹுரைரா(ரழி) நூல்: புகாரி முஸ்லிம் கிராத் என்றால் உஹத் மலை அளவு நன்மை என்றும் நபி(ஸல்) அவர்கள் கூறியதாக முஸ்லிம் இப்னுமாஜ்ஜாவில் பதிவாகியுள்ளது. ஒருவர் மரணித்துவிட்டால் அவர் குடும்பத்தினருக்கு சமைத்து கொடுக்கவேண்டும் என்று நபி(ஸல்) அவர்கள் கூறினார்கள். ஜஃபர்(ரழி) அவர்கள் கொல்லப்பட்ட செய்தி வந்தபோது நபி(ஸல்) அவர்கள் ஜஃபர்(ரழி)யின் குடும்பத்தாருக்கு நீங்கள் உணவு தயார் செய்யுங்கள். அவர்கள் கவலையில் உள்ளனர் என்று மக்களிடம் கூறினார்கள். அறிவிப்பவர்: அப்துல்லாஹ் பின் ஜாபர்(ரழி) நூல்: அபூதாவூத், அஹ்மத், திர்மிதி நபி(ஸல்) அவர்கள் சொற்பொழிவு நிகழ்த்திக்கொண்டிருந்தபோது ஒரு கிராமவாசி வந்து மறுமை நாள் எப்பொழுது வரும் என்று கேட்டார். அதற்கு நபி(ஸல்) அவர்கள் அமானிதம் வீணடிக்கப்பட்டால் ‘மறுமையை எதிர்பார்’ என்று சொன்னார்கள். அது எப்படி வீணடிக்கப்படும் என்று கேட்டார். தகுதியில்லாதவரிடம் ஒரு காரியம் ஒப்படைக்கப்பட்டால் மறுமை நாளை எதிர்பார் என்று நபி(ஸல்) அவர்கள் கூறினார்கள். அறிவிப்பவர்: அபூஹுரைரா(ரழி) நூல்: புகாரி நிச்சயமாக நல்லவர்கள் நயீம் என்னும் சுவர்க்கத்தில் இருப்பார்கள். .இன்னும், நிச்சயமாக, தீமை செய்தவர்கள் நரகத்தில் இருப்பார்கள். நியாயத்தீர்ப்பு நாளில் அவர்கள் அதில் பிரவேசிப்பார்கள். மேலும், அவர்கள் அதிலிருந்து (தப்பித்து) மறைந்து விட மாட்டார்கள். நியாயத் தீர்ப்பு நாள் என்ன வென்று உமக்கு அறிவிப்பது எது? பின்னும் நியாயத் தீர்ப்பு நாள் என்ன என்று உமக்கு அறிவிப்பது எது? அந்நாளில் ஓர் அத்மா பிறிதோர் ஆத்மாவுக்கு எதுவும் செய்ய சக்தி பெறாது, அதிகாரம் முழுவதும் அன்று அல்லாஹ்வுக்கே. அல்குர்ஆன் 82:1-19 ஒவ்வோர் ஆத்மாவும் மரணத்தைச் சுகித்தே ஆகவேண்டும்; அன்றியும் இறுதித் தீர்ப்பு நாளில் தான், உங்க(ள் செய்கைக)ளுக்குாிய பிரதி பலன்கள் முழுமையாகக் கொடுக்கப்படும்;. எனவே எவர் (நரக) நெருப்பிலிருந்து பாதுகாக்கப்பட்டுச் சுவர்க்கத்தில் பிரவேசிக்குமாறு செய்யப்படுகிறாரோ. அவர் நிச்சயமாக வெற்றியடைந்து விட்டார்;. இவ்வுலக வாழ்க்கை மயக்கத்தை அளிக்கவல்ல (அற்ப இன்பப்) பொருளேயன்றி வேறில்லை. அல்குர்ஆன் 3:185 ஆகவே, (மறுமை நாளில்) அல்லாஹ்வைச் சந்திப்பதைப் பொய் என்று கூறியவர்கள் நிச்சயமாக நஷ்டம் அடைந்தவர்களாகி விட்டனர்; அவர்களிடம் மறுமை நாள் திடீரென வரும்பொழுது உலகில் நாங்கள் அலட்சியமாய் இருந்ததற்காக எங்களுக்கு ஏற்பட்ட கை சேதமே என்று கூறுவார்கள். மேலும் அவர்கள் தங்கள் (பாவச்) சுமைகளை தங்கள் முதுகுகளின் மேல் சுமப்பார்கள்; அவர்கள் சுமப்பது மிகவும் கெட்டது என்பதை அறிந்துக் கொள்ளுங்கள். அல்குர்ஆன் 6:31 இன்னும் எவர் தங்கள் இறைவன் முன் (மறுமையில்) கொண்டு வரப்படுவது பற்றி பயப்படுகிறார்களோ அவர்களுக்கு (இவ்வேதத்தைக் கொண்டு) எச்சாிக்கை செய்யும் (பாவத்திலிருந்து நீங்கி) அவர்கள் பயபக்தியுடையோராகும் பொருட்டு; அவனைத் தவிர அவர்களுக்குப் பாதுகாப்பளிப்பவரோ, பாிந்து பேசுபவரோ வேறு யாரும் இல்லை. அல்குர்ஆன் 6:51 لَبَّيْكَ عُمْرَةًஎன்று கூறிக்கொள்ள வேண்டும். ஏதேனும் நோய் ஆபத்து நேரலாம் எனப் பயந்தால் اللَّهُمَّ مَحِلِّي حَيْثُ حَبَسْتَنِيஎண்று கூறிக்கொள்ள வேண்டும். إِنَّ الصَّفَا وَالْمَرْوَةَ مِنْ شَعَائِرِ اللَّهِ فَمَنْ حَجَّ الْبَيْتَ أَوِ اوَمَنْ تَطَوَّعَ خَيْرًا فَإِنَّ اللَّهَ شَاكِرٌ عَلِيمٌ عْتَمَرَ فَلَا جُنَاحَ عَلَيْهِ أَنْ يَطَّوَّفَ بِهِمَا لَبَّيْكَ حَجًّاஎன்று சேர்த்தும் கூறலாம். மினா, அரஃபா, முஸ்தலிஃபா, மீண்டும் மினா என அனைத்து இடங்களிலும் அதிக திக்ர் செய்ய வேண்டும். 10 நாள் கல்லெறியும் வரை தல்பியாவை அதிகமதிகம் கூற வேண்டும். கலிமதுத் தவ்ஹீதை அதிகம் கூற வேண்டும். இஸ்லாம் - நபிமொழி திங்கள், 24 ஆகஸ்டு 2009 20:23 வஹீ எனும் இறைவனின் வார்த்தைகள் இவ்வுலக மக்களுக்கு இறங்கிய மகத்தான மாதம்தான் ரமளான் மாதம். அல்லாஹ்வின் தூதர் (ஸல்) அவர்கள் வழியாக விண்ணுலகிலிருந்து மண்ணுலக மாந்தர்க்கு இறுதிநாள் வரைக்கும் வழிகாட்டுவதற்காக ஏற்பட்ட முதல் தொடர்பு, இம்மாதத்தில்தான் ஏற்பட்டது. அப்படிப்பட்ட முக்கியமான இம்மாதத்தின் ஆரம்பத்தில் ஷைத்தான்களுக்கு விலங்கிடப்பட்டு நரகத்தின் வாயில்கள் மூடப்படுவதாகவும் சுவர்க்கத்தின் அனைத்து வாயில்களும் திறக்கப்படுவதாகவும் மலக்குகள் இறங்கி வந்து பாவம் செய்பவரை பாவங்களை விட்டு விலகிக் கொள்ளவும் இறைவனிடம் பாவ மன்னிப்பிற்கு இறைஞ்சவும் அழைப்பு விடுவதாகவும் இம்மாதத்தில் எவர் ஈமானுடன் அல்லாஹ்விடம் நன்மையை எதிர்பார்த்தவராக நோன்பு நோற்கவும் இரவுத் தொழுகையைத் தொழவும் மகத்தான லைலத்துல் கத்ரு இரவில் நின்று வணங்கவும் செய்கின்றனரோ அவருடைய முன் பாவங்கள் மன்னிக்கப்படுகின்றன என்று எம்பெருமானார் (ஸல்) அவர்கள் அறிவுறுத்திய மாதம். மேலும் ஆயிரம் மாதங்களை விட மேலானதான மகத்தான ஓர் இரவும் இம்மாதத்தில்தான் இருக்கிறது. திருக்குர்ஆன் இவ்வுலகிற்கு இறக்கப்பட்ட இவ்விரவைப் பற்றி, நிச்சயமாக நாம் அதை (குர்ஆனை) கண்ணியமிக்க (லைலத்துல் கத்ரு) என்ற இரவில் இறக்கினோம். மேலும் கண்ணியமிக்க இரவின் சிறப்பு என்னவென்று உமக்குத் தெரியுமா? கண்ணியமிக்க (அந்த) இரவு ஆயிரம் மாதங்களை விட மிக மேலானதாகும். அதில் மலக்குகளும் தூய(ஆன்மா ஜிப்ரயீல் என்ப)வரும் தம் இறைவனின் கட்டளையின்படி (நடைபெற வேண்டிய) சகல செயல்(திட்டங்)களையும் தாங்க்கியவர்களாக (விண்ணுலகிலிருந்து) இறங்குகின்றனர். சாந்தி (நிலவும்) - விடியற்காலை உதயமாகும் வரை இருக்கும். (அல்குர்ஆன் 97: 1-5). ஒருவருக்கு இவ்விரவு கிடைக்கப்பெறுவதைவிட மேலான மற்றொரு பாக்கியம் இவ்வுலகில் கிடைக்குமா? அத்துணை மகத்தான இரவைக் கொண்ட இப்புண்ணிய மாதம் ஒருவருக்கு கிடைக்கப்பெற்றும் அவர் செய்த பாவங்களுக்குப் பரிகாரத்தையும் கூடுதலாக சுவர்க்கத்தில் நுழைவதற்குரிய தகுதியையும் அடைந்து கொள்வதற்கு முயலவில்லை எனில் அவரை விட துர்பாக்கியசாலி இவ்வுலகில் வேறு ஒருவர் இருக்க முடியாது.


மொத்தமாக அழிந்த கிராமம்.. பலி எண்ணிக்கை 100-ஐ தாண்டியது.. கவுதமாலா எரிமலை வெடிப்பு கவுதமாலா: கவுதமாலாவில் எரிமலை வெடிப்பு காரணமாக, பியூகோ எரிமலை இருக்கும் மொத்த கிராமமே அழிந்து போய் இருக்கிறது. கவுதமாலா நாட்டில் தலைநகர் கவுதமாலா சிட்டி என்ற பகுதியில் இருந்து சுமார் 60 கி.மீட்டர்கள் தொலைவில் உள்ள பியூகோ எரிமலை வெடித்து இந்த அசம்பாவிதம் நடந்துள்ளது. மீட்பு பணிகள் தற்போது அங்கு நடந்து வருகிறது. கவுதமாலாவில் எரிமலை திடீரென வெடித்ததில் மொத்தம் இதுவரை 106 பேர் பலியாகி உள்ளனர். நேரமாக நேரமாக பலி எண்ணிக்கை அதிகமாகிக் கொண்டே செல்கிறது. எவ்வளவு வேகம் இந்த எரிமலை வெடித்த காரணத்தால் புகையும், எரிமலை குழம்பும் வேகமாக பரவியுள்ளது. இதை வேடிக்கை பார்த்த பலர்தான் முதலில் மரணம் அடைந்துள்ளனர். முதல் நாள் வேடிக்கை பார்த்த 25 பேர் மரணம் அடைந்தனர். ஆனால் மீட்பு பணி தாமதமான காரணத்தால் பலியானவர்கள் எண்ணிக்கை அதிகரித்துக் கொண்டே செல்கிறது. பெரிய இந்த எரிமலை வெடித்து சுமார் 10 கிலோ மீட்டர் உயரம் வரை வானத்தில் பரவியுள்ளது. முதலில் 8 கிலோ மீட்டர் பகுதியை ஆக்கிரமித்த இந்த எரிமலை குழம்புகள் இப்போது பன்னிரண்டு கிலோ மீட்டர் தூரம் வரை ஆ 00004000 ்கிரமித்துள்ளது. இந்த புகை இன்னும் அந்த பகுதியில் இருக்கிறது. அங்கு விமான போக்குவரத்து இதனால் பாதிக்கப்பட்டுள்ளது. மொத்த கிராமம் இந்த எரிமலை வெடிப்பு காரணமாக மொத்த நகரமே அழிந்துள்ளது. பியூகோ எரிமலை இருக்கும் நகரம் மொத்தமும் அழிந்துள்ளது. உலக வரைபடத்தில் அப்படி ஒரு இடம் இருந்ததற்கான தடையமே இல்லாமல் ஆகியுள்ளது என்று இயற்கை ஆர்வலர்கள் எச்சரிக்கை விடுத்துள்ளனர். இதன் பாதிப்பு எப்படி இருக்கிறது என்பது இன்னும் ஒரு வாரம் கழித்துதான் தெரியும். பலி எண்ணிக்கை நேற்று மாலை வரை பலி எண்ணிக்கை 69ஆக இருந்தது. ஆனால் தற்போது 106 ஆக உயர்ந்துள்ளது. இதில் நிறைய குழந்தைகள் இருக்கலாம் என்று அச்சம் எழுகிறது. இன்னும் 200 பேர் இந்த அசம்பாவிததால் காணமல் போய் இருக்கிறார்கள். மீட்புப்பணியும் தாமதமாவதால், இன்னும் பலி எண்ணிக்கை உயர வாய்ப்பு இருப்பதாக கூறப்படுகிறது. பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


'இது இப்படியே போச்சுனா சரியா வராது!'... மத்திய அரசின் 'அடுத்தடுத்த அதிரடி' திட்டங்கள்!... 'லாக் டவுன்'-ஐ கூட இப்படித்தான் நீக்குவார்களாம்!முகப்பு > செய்திகள் > இந்தியா கொரோனா வைரஸ் பரவல் மூன்றாம் கட்டத்திற்கு நகராமல் இருக்க, வரும் நாட்களில் ஊரடங்கு கட்டுப்பாடுகளை மத்திய அரசு கடுமையாக கடைபிடிக்க திட்டமிட்டு உள்ளது. இந்தியாவில் கொரோனாவுக்கு பாதிக்கப்பட்டோரின் எண்ணிக்கை 4 ஆயிரத்தை நெருங்கி வருகிறது. இதுவரை, கொரோனாவால் உயிரிழந்தோர் எண்ணிக்கை 109- ஐ எட்டி விட்டது. கொரோனாவுக்கு எதிரான ஊரடங்கு உத்தரவில் அடுத்து வரும் சிலநாட்கள் மிக மிக முக்கியமானவை என்பதால் யாரும் வீட்டை விட்டு வராமல் கண்காணிக்குமாறு மாநில அரசுகளுக்கு மத்திய அரசு உத்தரவிட்டுள்ளது. இந்தியாவில் கொரோனா பாதிப்பு இரண்டாம் கட்டத்தில் உள்ளது. வெளிநாடு செல்லாத இந்தியர்களுக்கு பரவும் மூன்றாவது கட்டத்தை அது அடையவில்லை. அதனால் அதை தடுப்பதற்கு மத்திய அரசு அவ்வப்போது மாநில அரசுகளுடன் ஆலோசித்து போர்க்கால நடவடிக்கைகளை மேற்கொண்டு வருகிறது. இந்நிலையில் மத்திய அமைச்சரவை செயலர் ராஜீவ் கவுபா காணொளி மூலம் தொடர்பு கொண்டு, அனைத்து மாநில அரசுகளும் கொரோனா மேலும் பரவாமல் தடுப்பதற்கான திட்டங்களை உடனடியாக அமல்படுத்துமாறு வலியுறுத்தியுள்ளார். ஊரடங்கு பரவலை தடுப்பதற்கு நல்வாய்ப்பாக இருப்பதால் அடுத்து வரும் சில நாட்களில் மக்கள் நடமாட்டத்தை முற்றிலும் தடுத்து நோய்ப் பரவல் மூன்றாவது கட்டத்தை எட்டாத வகையில் நடவடிக்கை மேற்கொள்ளும்படி மத்திய அரசு வலியுறுத்தியுள்ளது. கொரோனா வைரஸ் பரவல் கட்டுப்பாட்டு திட்டத்தை சுகாதார அமைச்சகம் வெளியிட்டுள்ளது, இதில் அதிக பாதிக்கப்பட்ட மண்டலங்கள் கிட்டத்தட்ட ஒரு மாதத்திற்கு பகுதிகளை மூடுவது ஆகியவை அடங்கும். பல மாநிலங்களில் கொரோனா மேலும் பரவுவதற்கான அதிக ஆபத்து உள்ளது. இதனை கட்டுப்படுத்தும் திட்டத்தை உருவாக்கி உள்ளது. இது குறித்து 20 பக்கம் கொண்ட திட்டங்களை கொண்ட ஆவணம் தயாரிக்கப்பட்டு உள்ளது. அது சுகாதாரத்துறை அமைச்சகத்தின் இணையதளத்திலும் வெளியிடப்பட்டு உள்ளது. கடைசியாக உறுதிப்படுத்தப்பட்ட சோதனைக்குப் பிறகு குறைந்தது நான்கு வாரங்களுக்கு கொரோனாவின் புதிய பாதிப்புகள் எதுவும் தெரிவிக்கப்படாவிட்டால் மட்டுமே ஊரடங்கு கட்டுப்பாட்டு உத்தி குறைக்கப்படும் என்று 20 பக்க ஆவணம் கூறுகிறது. அரசு எடுக்க விரும்பும் சில நடவடிக்கைகளில், கட்டுப்பாட்டு பகுதிகளுக்கு சீல் வைப்பது மற்றும் இந்த பகுதிகளுக்கு உள்ளேயும் வெளியேயும் மக்கள் நடமாட்டத்தை நிறுத்துவதும் ஆகியவை அடங்கும். சந்தேகத்திற்கிடமான மற்றும் உறுதிப்பட 78da த்தப்பட்ட அனைத்து கொரோனா வழக்குகளும் மருத்துவமனையில் சேர்க்கப்பட்டு கொரோனா வைரஸை எதிர்த்துப் போராட அர்ப்பணிக்கப்பட்ட மருத்துவமனைகளில் தனிமையில் வைக்கப்படும் என்று சுகாதார அமைச்சகத்தின் ஆவணம் கூறுகிறது. கொரோனா வைரஸுக்கு இரண்டு மாதிரிகள் பரிசோதனை செய்யப்பட்டு, அதன் முடிவுகள் 'நெகடிவ்' என்றால் மட்டுமே நோயாளிகள் வெளியேற்றப்படுவார்கள். லேசான அறிகுறிகள் உள்ளவர்கள் தனிமைப்படுத்தப்படுவார்கள். மிதமான அறிகுறிகளைக் கொண்டவர்கள் கொரோனா கவனிப்புக்கான மருத்துவமனைகளில் அனுமதிக்கப்படுவார்கள். மேலும் கடுமையான அறிகுறிகள் உள்ளவர்கள் மூன்றாம் நிலை அல்லது மேம்பட்ட மருத்துவமனைகளுக்கு அனுப்பப்படுவார்கள். பள்ளிகள், கல்லூரிகள் மற்றும் அலுவலகங்களை கட்டுப்படுத்துதல் மற்றும் பாதிக்கபட்ட மண்டலங்களை மூடுவது ஆகும். இந்த பகுதிகளில் பொது மற்றும் தனியார் போக்குவரத்து இருக்காது. அத்தியாவசிய சேவைகள் மட்டுமே அனுமதிக்கப்படும். கடைசியாக உறுதிப்படுத்தப்பட்ட சோதனைக்குப் பிறகு குறைந்தது நான்கு வாரங்களுக்கு தனிமைப்படுத்தப்பட்ட மண்டலத்திலிருந்து கொரோனா பாதிப்புகள் எதுவும் தெரிவிக்கப்படாவிட்டால் கட்டுப்பாட்டுத் திட்டம் எளிதாக்கப்படும் என கூறப்பட்டு உள்ளது.


source: fineweb

text: மீண்டும் தமிழ் படத்தில் நடிக்க வேண்டும் என நினைக்கவில்லை; கண்ணா லட்டு திண்ண ஆசையா படம் ஜாலியான படமாக இருந்ததால் அதில் நடித்தேன், என்று படத்தின் நாயகி விசாகா சிங் கூறியுள்ளார். பிடிச்சிருக்கு படம் மூலம் தமிழில் அறிமுகமானவர் விசாகா சிங். அதன்பிறகு இந்தி, கன்னடம், ஆங்கில படங்களில் நடிக்க சென்று விட்டார். தற்போது கண்ணா லட்டு தின்ன ஆசையா படம் மூலம் மீண்டும் தமிழில் நடித்துள்ளார். இதுபற்றி விசாகா அளித்துள்ள பேட்டியில், மீண்டும் தமிழில் நடிக்க வருவேன் என்று எண்ணவில்லை. ஆனால் கண்ணா லட்டு தின்ன ஆசையா படத்தில் நடிக்க வாய்ப்பு வந்தது. 3 பேர் என்னை காதலிப்பதுபோல் கதை. ரொம்பவும் ஜாலியான ஷூட்டிங். ஜாலியான கதை என்பதால் நடிக்க ஒப்புக் கொண்டேன். ஒவ்வொரு காட்சியிலும் தேவதைபோல் அழகாக இருக்க வேண்டும் என்பதால் காஸ்டியூம் முதல் மேக்கப் வரை என் மீது கவனம் எடுத்துக்கொண்டனர், என்று கூறியுள்ளார்.


Heavy rains in Mudumalai: For wildlife due to overcrowding No drinking water shortage || முதுமலையில் பரவலாக மழை: நீர்நிலைகள் நிரம்பியதால் வனவிலங்குகளுக்கு குடிநீர் தட்டுப்பாடு ஏற்படாது - வனத்துறையினர் தகவல் முதுமலையில் பரவலாக மழை: நீர்நிலைகள் நிரம்பியதால் வனவிலங்குகளுக்கு குடிநீர் தட்டுப்பாடு ஏற்படாது - வனத்துறையினர் தகவல் + "||" + Heavy rains in Mudumalai: For wildlife due to overcrowding No drinking water shortage முதுமலையில் பரவலாக மழை: நீர்நிலைகள் நிரம்பியதால் வனவிலங்குகளுக்கு குடிநீர் தட்டுப்பாடு ஏற்படாது - வனத்துறையினர் தகவல் முதுமலையில் பரவலாக மழை பெய்து வருவதால், நீர்நிலைகள் நிரம்பி உள்ளன. இதனால் வனவிலங்குகளுக்கு குடிநீர் தட்டுப்பாடு ஏற்படாது என்று வனத்துறையினர் தெரிவித்தனர். பதிவு: மே 08, 2020 03:30 AM மாற்றம்: மே 08, 2020 09:12 AM ஆண்டுதோறும் ஜனவரி மாதம் முதல் மே மாதம் வரை முதுமலை புலிகள் காப்பக வனப்பகுதியில் வறட்சியான காலநிலை நிலவும். அப்போது வனத்தில் புற்கள் காய்ந்தும், நீர்நிலைகள் வறண்டும் காணப்படும். இதனால் வனவிலங்குகளுக்கு உணவு மற்றும் குடிநீர் தட்டுப்பாடு ஏற்படும். மேலும் சில நேரங்களில் காட்டுத்தீ பரவி வனப்பகுதி எரிந்து நாசமாகிறது. முதுமலை புலிகள் காப்பகம் 688 சதுர கிலோ மீட்டர் பரப்பளவு கொண்டதாக உள்ளது. இங்கு முதுமலை, கார்குடி உள்ளிட்ட வனச்சரகங்களை தவிர மீதமுள்ள வனச்சரகங்களில் கடந்த சில வாரங்களாக கடும் வறட்சி நிலவி வந்தது. இதனால் வனவிலங்குகளுக்கு பசுந்தீவனம், குடிநீர் தட்டுப்பாடு ஏற்பட்டது. இதையடுத்து காட்டுயானைகள், காட்டெருமைகள், மான்கள் உள்ளிட்ட வனவிலங்குகள் கூடலூர், பந்தலூர் தாலுகா பகுதியில் உள்ள விவசாய நிலங்களுக்குள் புகுந்து அட்டகாசம் செய்து வந்தன. இந்த நிலையில் கூடலூர், முதுமலை பகுதியில் கடந்த சில நாட்களாக மாலையில் பரவலாக மழை பெய்து வருகிறது. இதேபோல் நேற்று முன்தினம் மற்றும் நேற்றும் பரவலாக மழை பெய்தது. இதனால் வனப்பகுதி பசுமைக்கு திரும்புகிறது. மேலும் முதுமலை புலிகள் காப்பக வனத்துக்குள் இருக்கும் அனைத்து குளங்கள் உள்பட நீர்நிலைகள் நிரம்பி காணப்படுகிறது. இதனால் வனவிலங்குகளுக்கு தேவையான குடிநீர் வனத்துக்குள் உள்ளதா? என வனச்சரகர் ராஜேந்திரன் தலைமையிலான வனத்துறையினர் ஆய்வு நடத்தினர். அப்போது போதிய அளவுக்கு நீர்நிலைகளில் குடிநீர் இருப்பு உள்ளது தெரியவந்தது. இதேபோல் வனவிலங்குகளுக்கு தேவையான பசுந்தீவனமும் வளர்ந்து உள்ளது. இதுகுறித்து வனத்துறை யினர் கூறியதாவது:- முதுமலை புலிகள் காப்பக வனத்துக்குள் சுமார் 40-க்கும் மேற்பட்ட குளங்கள் உள்ளன. வழக்கமாக கோடை காலத்தில் குளங்கள் வறண்டு விடும். இதனால் காப்பகத்துக்கு உட்பட்ட பகுதியில் கட்டி வைக்கப்பட்டுள்ள சிமெண்டு தொட்டிகளில் வனத்துறை வாகனம் மூலம் தண்ணீர் நிரப்பப்பட்டு வந்தது. தொட்டிகளை தேடி வனவிலங்குகள் வந்து தாகத்தை தணித்து வந்தது. தற்போது கூடலூர், முதுமலை, மசினகுடி பகுதியில் பரவலாக மழை பெய்து வருகிறது. இதனால் முதுமலையில் உள்ள அனைத்து குளங்களும் தண்ணீரால் நிரம்பி உள்ளது. மேலும் தென்மேற்கு பருவமழையும் வெகுவிரைவில் பெய்ய உள்ளது. இதனால் நடப்ஆண்டில் வனவிலங்குகளுக்கு குடிநீர் தட்டுப்பாடு ஏற்பட வாய்ப்பு இல்லை.


தேசம் முழுவதும் 21 நாள் அமல்படுத்தப்பட்ட ஊரடங்கு 11 நாளை கடந்திருக்கிறது. இந்த நிலையில், வீடிழந்த ஏழைகள், அமைப்புச்சாரா தொழிலாளர்கள் உள்ளிட்ட பல தரப்பினரின் பசியைப் போக்க, அவர்களுக்கு உணவுப் பொட்டலம் வழங்கும் 'அனைவருக்கும் அன்னம் ' எனும் சேவையை நாளை முதல் 10 நாட்களுக்கு தமிழகத்தில் துவக்குகிறது, அரசியல் ஆலோசகரான பிரசாந்த் கிஷோரின் ஐ-பேக் நிறுவனம். இந்தியாவில் 25 பெருநகரங்களில் தினமும் 1 லட்சத்து 50 ஆயிரம் உணவுப் பொட்டலங்கள் மூலம் 10 நாட்களில் 15 லட்சம் உணவுப் பொட்டலங்களை வழங்குகிறது ஐ-பேக்! இதற்காக தகுதியான உணவு நிறுவனங்கள் மூலம் உணவு தயாரிக்கப்பட்டு பேக்கிங் செய்யப்படுகிறது. தன்னார்வலர்கள் உதவியுடன் அந்த உணவுப் பொட்டலங்களை பசியால் வாடும் மக்களுக்கு வழங்கவிருக்கின்றனர். இந்த சேவையை நாளை முதல் (5.4.2020) துவங்கிறது ஐ- பேக் !


source: wikipedia

text: வெங்கட் சாமிநாதன் (Venkat Swaminathan, 1933 - 21 அக்டோபர் 2015) என்ற பெயரில் எழுதிய சாமிநாதன், ஒரு கலை விமர்சகர். இலக்கியம், இசை, ஒவியம், நாடகம், திரைப்படம், நாட்டார் கலை போன்ற பல்வேறு துறைகளிலும் ஆழ்ந்த ரசனையும், விமர்சிக்கும் திறனும் கொண்டவர். நாட்டாரியல் சார்ந்த ஆய்வுகள் தமிழில் உருவாகவும் நவீன நாடகம் உருவாகவும் முன்னோடியாக இருந்தார். இலக்கியத்துக்கு இசை, திரைப்படம், நாடகம் போன்ற பிற கலைகளுடன் இருக்கவேண்டிய உறவை 1950களிலேயே வலியுறுத்தியவர். இவர் திரைக்கதை எழுதி, ஜான் ஆபிரகாம் இயக்கத்தில் வெளிவந்த அக்ரஹாரத்தில் கழுதை என்ற திரைப்படம், தமிழ் திரையுலக வரலாற்றின் ஒரு மைல்கல்லாகக் கருதப்படுகிறது.. கனடாவில் உள்ள டொரண்டோ தமிழ் இலக்கியத் தோட்டம் வழங்கும் 2003ஆம் ஆண்டுக்கான இயல் விருது சாமிநாதனுக்கு வழங்கப்பட்டது புத்தகங்கள் தொடரும் பயணம் - இலக்கிய வெளியில் நினைவுகளின் சுவட்டில் - (சுய சரிதம்) விமர்சனம் பாலையும் வாழையும் பான் ஸாய் மனிதன் இச்சூழலில் (கலாச்சார விமர்சனம்) கலை வெளிப்பயணங்கள் (கலை விமர்சனம்) திரை உலகில் (திரைப்பட விமர்சனம்) என் பார்வையில் சில கவிதைகள் என் பார்வையில் சில கதைகள், நாவல்கள் ஓர் எதிர்ப்புக்குரல் : காலத்தின் அங்கீகாரத்தை எதிர்நோக்கி கட்டுரைகள் அன்றைய வறட்சியிலிருந்து இன்றைய முயற்சி வரை (நாடகக் கட்டுரைகள்) பாவைக்கூத்து சில இலக்கிய ஆளுமைகள் இன்றைய நாடக முயற்சிகள் கலை, அனுபவம், வெளிப்பாடு விவாதங்கள் சர்ச்சைகள் கலை உலகில் ஒரு சஞ்சாரம் தொகுப்பு தேர்ந்தெடுத்த ந.பிச்சமூர்த்தி கதைகள் (தொகுப்பாசிரியர் : வெங்கட் சாமிநாதன்) பிச்சமூர்த்தி நினைவாக (பிச்சமூர்த்தி நினைவஞ்சலிக் கட்டுரைத் தொகுப்பு , தொகுப்பாசிரியர் : வெங்கட் சாமிநாதன்) மொழிமாற்றம் A Movement for Literature (தமிழில் எழுதியவர் : க.நா.சுப்பிரமணியம்) Mother has committed a murder (தமிழில் எழுதியவர் : அம்பை) தமஸ் (இருட்டு) (இந்தி நாவல் . எழுதியவர்: பீஷ்ம ஸாஹ்னி ) ஆச்சரியம் என்னும் கிரகம் (குழந்தைகள் கதைகள், சுற்று சூழல் பற்றியவை, ஜப்பானிய மூலம்) நேர்காணல் உரையாடல்கள் (நேர்காணல்கள் தொகுப்பு) திரைப்பிரதிகள் அக்ரஹாரத்தில் கழுதை ஏழாவது முத்திரை (இங்கமார் பெர்க்மன் இயக்கிய Seventh Seal என்ற திரைப்படம் பற்றிய நூல்) பிற எழுத்தாளர்களின் கருத்துக்கள் என் மற்ற நண்பர்களுக்கு எரிச்சலூட்டும் அளவுக்கு, நான் வெங்கட் சாமிநாதனின் அபிப்ராயங்களை மதிக்கிறேன். - க.நா.சு சாமிநாதனது பேனா வரிகள் "புலிக்கு தன் காடு பிற காடு வித்தியாசம் கிடையாது" என்றபடி சகலத்தையும் பதம் பார்க்கும் - சி. சு. செல்லப்பா தமிழ் கலைத் துறைகள் மீது வெ.சா கொண்டிருக்கும் ஆவேச ஈடுபாடு, வெகு அபூர்வமானது. தமிழ் இனத்தோடு தன்னைப் பிணைத்துக் கொண்டிருக்கும் தன்மையில் இவரை பாரதியுடன் மட்டுமே ஒப்பிட முடியும். பாரதியோ ஒரு உணர்ச்சிக் கவிஞன். தேசியக் கவிஞன்; புரட்சிவாதி. அவனது இயற்கையான முகங்கள் அனைத்தும் நம்மவர்கள் இயற்கையாகவே புரிந்துகொள்ளாமல் போற்ற வசதியானவை. வெ.சாவின் உலகமோ, புரிந்து கொள்ளும் ஆற்றலை தீவிரமாகக் கேட்டு நிற்கிறது. சுய அபிமான உணர்வுகளை நீக்கி சத்தியத்தைப் பார்க்க முடிந்தவர்களை எதிர்நோக்கிக் காத்திருக்கிறது. ஆகவே அங்கீகாரத்திற்கு, காலத்தை இவர் எதிர்பார்த்து நிற்பது சரிதான் - சுந்தர ராமசாமி எந்த மேல் நாட்டு விமரிசன பாணியையும் கைக் கொள்ளாமல் தன் சுவைக்கு உட்பட்டதை, படைப்பின் கலாச்சாரப் பின்ணணியோடு பார்க்கும் தனி ரகம், இவரது விமரிசனம் - கோமல் சுவாமிநாதன் மேற்கோள்கள் வெளி இணைப்புகள் சொல்வனம் மின்னிதழில் வெங்கட் சாமிநாதனின் படைப்புகள் திண்ணை மின்னிதழில் வெங்கட் சாமிநாதனின் படைப்புகள் தமிழ்ஹிந்து இணையதளத்தில் வெங்கட் சாமிநாதனின் படைப்புகள் வல்லமை மின்னிதழில் வெங்கட் சாமிநாதனின் படைப்புகள் பேராசிரியர் எம்.வேதசகாயகுமார், வெங்கட் சாமிநாதனைப் பற்றி எழுதிய கட்டுரை ஸ்வராஜ்யா மின்னிதழில் அரவிந்தன் நீலகண்டன் வெங்கட் சாமிநாதனைப் பற்றி எழுதிய கட்டுரை தி ஹிந்து (தமிழ்) நாளிதழில் வெங்கட் சாமிநாதனின் மறைவு குறித்த அஞ்சலி தில்லி தமிழ் சங்கத்தின் தில்லிகை இலக்கிய அமைப்பில் வெங்கட் சாமிநாதன் குறித்து நிகழ்ந்த உரை தமிழக எழுத்தாளர்கள் தமிழ் விமர்சகர்கள் 1933 பிறப்புகள் 2015 இறப்புகள் இயல் விருது பெற்றவர்கள் தஞ்சாவூர் மாவட்ட நபர்கள்


text: தோக்கியோ (Tokyo, டோக்கியோ, சப்பானியம்: 東京, "கிழக்குத் தலைநகரம்"), அலுவல்முறையாக , சப்பான் நாட்டின் 47 மாநிலங்களில் ஒன்றும் அதன் தலைநகரமுமாகும். மேலும் இது மக்கள் தொகை அடிப்படையில் உலகின் மிகப்பெரிய நகரமாகும். தோக்கியோ, ஜப்பானிய அரசு மற்றும் அரசரின் தலைமையிடமாகும். இந்நகரத்தின் மொத்த மக்கள் தொகை 12 மில்லியன் ஆகும். நாட்டின் மக்கள் தொகையில் 10% பேர் இங்கு வாழ்கின்றனர். தோக்கியோ சப்பானின் நான்கு முக்கியத் தீவுகளில் பெரிய தீவான ஹொன்ஷூ தீவின் தென்கிழக்குப் பகுதியில் கன்டோ மண்டலத்தில் அமைந்துள்ளது. தோக்கியோ பெருநகரம் 1943ஆம் ஆண்டு முந்தைய தோக்கியோ மாநிலத்தையும் தோக்கியோ நகரத்தையும் ஒன்றிணைத்து உருவானது. தோக்கியோ ஒரு நகரமாகக் கருதப்பட்டாலும் இதனை பெருநகர மாநிலம் என்றே குறிப்பிடுகின்றனர். பெருநகர மாநிலமாக தோக்கியோ நகரத்தை ஒன்றிணைப்பதற்கு முன்பிருந்த 23 நகராட்சி வார்டுகளும் சிறப்பு வார்டுகளாக அரசாளப்படுகின்றன. ஒவ்வொன்றும் தனி நகரமாகவே ஆளப்படுகிறது. இவற்றைத் தவிர பெருநகர மாநிலத்தில் 39 நகராட்சிகள் உள்ளன. இவற்றில் 30 மாநிலத்தின் மேற்கிலும் 8 இசூ தீவிலும் ஒன்று ஓகசவரா தீவிலும் உள்ளன. சப்பானில் உள்ள நான்கு நபர்களில் ஒருவர் தோக்கியோவில் வாழ்கின்றார். 100 க்கு மேற்பட்ட கல்லூரிகளும் பல்கலைக்கழகங்களும் இங்கு அமைந்துள்ளது. கல்விக்காகவும் வேலை வாய்ப்புக்களுக்காகவும் பெருமளவு சப்பானியர்கள் இந்த நகரிற்கு குடி பெயருகின்றனர். பெரும்பாலான சப்பானிய நிறுவனங்கள் தமது தலைமை அலுவலகத்தை இங்கேயே அமைத்துள்ளனர். அமெரிக்க $1.479 டிரில்லியன் கொள்வனவு ஆற்றல் சமநிலைப்படுத்திய மொத்த உள்நாட்டு உற்பத்தி கொண்ட தோக்கியோ உலகின் மிகப்பெரும் பொருளியல் சமூகத்தைக் கொண்ட நகரங்களில் முதலாவதாக விளங்குகிறது. உலகின் எந்த நகரத்திற்கும் இல்லாத பெருமையாக உலகளாவிய பார்ச்சூன் 500 நிறுவனங்களில் 51 நிறுவனங்கள் இந்த நகரிலிருந்து இயங்குகின்றன. உலகப் பொருளாதாரத்தின் மூன்று கட்டுப்பாட்டு மையங்களில் ஒன்றாக நியூயார்க் நகரம் மற்றும் இலண்டன் நகரங்களுடன் அறியப்படுகிறது. இந்த நகரம் ஓர் உலகளாவிய நகரமாக கருதப்படுகிறது. பல்வேறு உலக மக்கள் வாழும் நகரங்களில் நான்காவதாக மற்றொரு பட்டியலில் இடம் பெற்றுள்ளது. 2012இல் தோக்கியோ வெளிநாட்டினருக்கு மிகவும் விலையுயர்ந்த நகரமாக வாழும் செலவினங்களை கணிக்கும் மெர்சர் அறிக்கை குறிப்பிடுகின்றது. மேலும் 2009இல் மிகவும் வாழத்தக்க நகரமாகவும் மோனோக்கிள் என்ற வாழ்நிலை இதழ் அறிவித்துள்ளது. உணவகங்களுக்கும் தங்கும் விடுதிகளுக்கும் நட்சத்திரங்கள் வழங்கும் மிச்லின் வழிகாட்டியில் தோக்கியோவிற்கு உலகின் வேறெந்த நகரையும் விட கூடுதலான நட்சத்திரங்கள் கிடைத்துள்ளன. தோக்கியோவில் 1964 கோடைக்கால ஒலிம்பிக்ப் போட்டிகள் நடந்துள்ளன. தற்போது 2020ஆம் ஆண்டிற்கான கோடைக்கால ஒலிம்பிக்கை நடத்த விண்ணப்பித்துள்ளது. பெயர்க்காரணம் தோக்கியோ துவக்கத்தில் கழிமுகம் எனப் பொருள்படும் எடோ என்ற சிற்றூராக இருந்தது. இராச்சியத்தின் தலைநகரமாக 1868இல் தேர்வானபோது இதன் பெயர் தோக்கியோ (தோக்யோ: தோ (கிழக்கு) + க்யோ (தலைநகர்)) என கிழக்காசிய மரபுப்படி மாற்றப்பட்டது. போக்குவரத்து தோக்கியோவின் தெருக்கள் குறுகிய தெருக்களாகவே உள்ளது. இங்கு மோட்டார் வண்டி, பேருந்து, மேட்டார் சைக்கிள், சைக்கிள் இருந்த போதும் சுரங்க இரயில்களே மிகவும் பிரபலமானதாகும். சுரங்க ரயில்களை தினமும் மில்லியன் கணக்கான மக்கள் பயன் படுத்துகின்றனர். வேகமான இரயில்கள் (புல்லட் இரயில்) ஓசாகா மற்றும் ஜப்பானின் பிரதான நகரங்களை இணைக்கின்றன. சப்பானில் ஓடும் அனைத்துவகையான ரயில்களும் காலந்தவறாமைக்கு புகழ் பெற்றவை. புல்லெட் ட்ரெயின் என்று அழைக்கப்படும் மிக அதி வேக ரயில்கள் சராசரியாக வருடத்திற்கு 0.6 நிமிடங்களே தாமதமாக செல்கின்றது என புள்ளி விவரங்கள் தெரிவிக்கின்றன. தோக்கியோ நகரத்தில் போக்குவரத்துக்குக்காக மிதிவண்டி உபயோகிப்போரின் எண்ணிக்கை கணிசமாகவே உள்ளது.பேரங்காடிகளில் மற்றும் அடுக்குமாடி குடியிருப்புகளிலும் மிதிவண்டி நிறுத்துவதற்கு பிரத்தியேகமான அமைப்புகள் உருவாக்கப்பட்டுள்ளன. தோக்கியோ மக்கள் வாடகைக் கார்களை (டாக்ஸி) போக்குவரத்திற்காக உபயோகிக்கும் பழக்கத்தையும் கொண்டுள்ளனர் . சேரும் இடமோ புறப்படும் இடமோ ரயில் நிலையங்களுக்கு அருகாமையில் இல்லாமல் இருந்தால் மக்கள் வாடகைக்காரை தேர்வு செய்யும் பழக்கம் உள்ளது. குழுக்களாக சிறு தூரங்கள் பயணிக்கும் பொழுதும் மக்கள் வாடகைக்கர்களை தேர்ந்தெடுக்கின்றனர் . இரவு நேரங்களில் ரயில் மற்றும் பேருந்து சேவை இல்லாத நேரங்களில் வாடகைக்கார்கள் பயன்பாடு அதிகமாக உள்ளது. ரயில் நிலையங்கள் போன்ற இடங்களில் வாடகைக்கார் நிறுத்துவதற்கு இடங்கள் ஒதுக்கப்பட்டுள்ளன . வாடகைக்கார் ஓட்டுனர்கள் வரிசை முறைப்படி தங்களது வாகனங்களை நிறுத்தி வாடிகையாளர்களை ஏற்றி செல்கின்றனர். காரின் உட்புறம் கட்டணம் அளவைக்கருவி உள்ளது. கருவி காண்பிக்கும் கட்டணம் மட்டுமே வசூலிக்கப்படுகிறது.வாடகைக்கார் கட்டணம் ரயில் கட்டணத்தை ஒப்பிடுகையில் மிக அதிகமாகவே உள்ளது. பருவ நிலைகள் நிலநடுக்க மற்றும் தீ அநர்த்தங்கள் தோக்கியோ மிக மோசமான புவி நடுக்க மற்றும் தீ விபத்துக்களை சந்தித்துள்ளது. இதில் குறிப்பிடத்தக்க விபத்து 1923 ல் ஏற்பட்டது. இதில் சுமார் 100,000 மக்கள் இறந்தனர். இதன் காரணமாக இங்கு வானுயர்ந்த கட்டடங்களை காண முடியாது. உலக யுத்தம் II ன் பின்னர் இரண்டாம் உலகப் போரின் பின்னர் தோக்கியோவின் பெரும் பகுதி நேச படைகளின் (Allied bombing) தாக்குதலால் அழிவடைந்தது. இதன் பின்பு சுமார் ஏழு வருடங்கள் (1945-1952) அமெரிக்கப் படைகள் தோக்கியோவில் இருந்தன. 1964 ல் கோடைகால ஓலிம்பிக் போட்டிகளை நடத்தியது. இன்று தோக்கியோ தோக்கியோ உலகின் முன்னேறிய நகரமாயினும், அதிகரிக்கும் மக்கள்தொகை பெரும் பிரச்சனையாக உள்ளது. அத்துடன் சூழல் மாசடைதலும் மிக முக்கிய பிரச்சனையாக உள்ளது. யப்பான் அரசு மக்களை நகரின் புறநகர் பகுதிகளில் வசிக்கும்படி ஊக்கம் அளிக்கின்றது. இரட்டை நகரங்களும் சகோதர நகரங்களும் தோக்கியோ கீழ்காணும் நகரங்களுடனும் மாநிலங்களுடனும் இரட்டையாக அறிவிக்கப்பட்டுள்ளது: நியூயார்க் நகரம், அமெரிக்க ஐக்கிய நாடு ( 1960 முதல்) பெய்ஜிங், சீன மக்கள் குடியரசு (1979 முதல்) பாரிஸ், பிரான்சு (1982 முதல்) நியூ சவுத் வேல்ஸ், ஆஸ்திரேலியா (1984 முதல்) சியோல், தென் கொரியா (1988 முதல்) ஜகார்த்தா, இந்தோனேசியா (1989 முதல்) சாவோ பாவுலோ மாநிலம், பிரேசில் (1990 முதல்) கெய்ரோ, எகிப்து (1990 முதல்) மாஸ்கோ, உருசியா (1991 முதல்) பெர்லின், செருமனி (1994 முதல்) உரோமை நகரம், இத்தாலி (1996 முதல்) மேற்கோள்கள் மேலும் படிக்க வழிகாட்டிகள் Bender, Andrew, and Timothy N. Hornyak. Tokyo (City Travel Guide) (2010) excerpt and text search Mansfield, Stephen. Dk Eyewitness Top 10 Travel Guide: Tokyo (2013)excerpt and text search Waley, Paul. Tokyo Now and Then: An Explorer's Guide. (1984). 592 pp Yanagihara, Wendy. Lonely Planet Tokyo Encounter (2012) excerpt and text search தற்போதையவை Allinson, Gary D. Suburban Tokyo: A Comparative Study in Politics and Social Change. (1979). 258 pp. Bestor, Theodore. Neighborhood Tokyo (1989). online edition Bestor, Theodore. Tsukiji: The Fish Market at the Center of the World, (2004) online edition Fowler, Edward. San’ya Blues: Laboring Life in Contemporary Tokyo. ( 1996) . Friedman, Mildred, ed. Tokyo, Form and Spirit. (1986). 256 pp. Jinnai, Hidenobu. Tokyo: A Spatial Anthropology. (1995). 236 pp. Reynolds, Jonathan M. "Japan's Imperial Diet Building: Debate over Construction of a National Identity." Art Journal. 55#3 (1996) pp 38+. online edition Sassen, Saskia. The Global City: New York, London, Tokyo.(1991). 397 pp. Sorensen, A. Land Readjustment and Metropolitan Growth: An Examination of Suburban Land Development and Urban Sprawl in the Tokyo Metropolitan Area (2000) excerpt and text search Waley, Paul. "Tokyo-as-world-city: Reassessing the Role of Capital and the State in Urban Restructuring." Urban Studies 2007 44(8): 1465-1490. Issn: 0042-0980 Fulltext: Ebsco வெளி இணைப்புகள் ஆசியத் தலைநகரங்கள் ஜப்பானிய நகரங்கள்


மொபைல் ஜிமெயிலில் தமிழ் | கம்ப்யூட்டர் மலர் | Computermalar | tamil weekly supplements மெயில் வசதி கொண்ட மொபைல் போன்களில், தமிழ் உட்பட ஆறு இந்திய மொழிகளைப் பயன்படுத்தும் வசதியினை கூகுள் தன் மொபைல் ஜிமெயில் தொகுப்பில் தந்துள்ளது. பெங்காலி, குஜராத்தி, கன்னடம், மராத்தி மற்றும் தெலுங்கு பிற மொழிகளாகும். ஜிமெயில் தளத்தின் உள்ளாக இந்த மொழிகளைப் பயன்படுத்தலாம். இந்த மொழி களில் ஒன்றை, மாறா நிலையிலும் வைத்துக் கொள்ளலாம். மொபைல் போனில், http://support.google.com/mail/answer/17091?hl=en என்ற இணைய தளம் சென்று, இந்த ஆறு மொழிகளில் ஒன்றை, உங்கள் மொழியாகத் தேர்ந்தெடுத்து அமைத்துக் கொள்ளலாம். ஆனால், ஆங்கில மொழிக்குக் கிடைக்கும் அனைத்து வசதிகளும், மாநில மொழிகளுக்குக் கிடைக்காது.


மாணவர்களே கொரோனா விழிப்புணர்வு ஏற்படுத்த ரெடியா? ஊரடங்கில் இப்படியொரு வித்தியாசமான போட்டி! இங்கு சரீர இடைவெளியை கடைபிடிக்க நடவடிக்கை எடுக்கப்பட்டன. இந்நிலையில் பொதுமக்களுக்கு இடையூறின்றி அத்தியாவசிய சேவைகளை பெறும் வகையில் சென்னை மாநகராட்சி திட்டமிட்டத 00004000 . இதையொட்டி நடைபெற்ற ஆலோசனைக் கூட்டத்தில் தமிழ்நாடு வணிகர் சங்கங்களின் பேரமைப்புடன் இணைந்து நடமாடும் மளிகை மற்றும் காய்கறி அங்காடிகள் அமைக்க முடிவு செய்யப்பட்டது. சென்னை மாநகர் முழுவதும் 5,000 மூன்று சக்கர சைக்கிள்கள், 2,000 சிறிய மோட்டார் வாகனங்களின் மூலம் நடமாடும் மளிகை மற்றும் காய்கறி அங்காடிகள் துவங்கப்பட உள்ளன. மத்திய அரசு விலக்கினாலும், மாநில அரசாவது ஊரடங்கை நீட்டியுங்கள் : இராமதாஸ் இதில் வரும் வணிகர்கள் கையுறை, முகக் கவசங்கள் போன்ற பாதுகாப்பு உபகரணங்கள் அணிந்து கொண்டு விற்பனை செய்வர். இதற்காக சென்னை மாநகராட்சி சார்பில் வணிகர்களுக்கு சிறப்பு அடையாள அட்டை வழங்கப்படும்.


1 கோடி வரைக் கடனை 59 நிமிடத்தில் பெறலாம் என்று நிதியமைச்சர் பியுஷ் கோயல் கூறியுள்ளார். ரூ.1 கோடி கடனுதவி இப்போது 59 நிமிடங்களுள் பெறலாம் என்று கோயல் கூறுயுள்ளார். ஏனெனில் அரசின் நடவடிக்கையால் வங்கி நடைமுறைகள் மக்களுக்கு எளிதாக பயன்படுத்தும் விதமாக உள்ளது என்று கூறினார். மேலும் வராக் கடன்களை மீட்பதில் சிறப்பாக செயல்பட்டதாகவும் தெரிவித்தார். வங்கிகள் மற்றூம் கடனாளர்களுக்கு ஆதரவாக ரூ. 3 லட்சம் கோடி மீட்கப்பட்டுள்ளது என்று அவர் கூறினார். வங்கியல் துறையில் சீர்திருத்தங்கள் அதன் செயல்பாட்டு முறையை விரைவு படுத்தியுள்ளது. அதே நேரத்தில் 2.6 லட்சம் கோடி வங்கிகள் மறு மூலதனமாக்கத்தை செய்துள்ளது. 4R அணுகுமுறையினால் அங்கீகாரம், தீர்மானம், மறுமூலதனமாக்கம் மற்றும் சீர்திருத்தம் (recognition, resolution, recapitalisation, and reforms) ஆகியவற்றினால் வங்கி நடைமுறைகள் செயல்படுத்தப்பட்டு வருகின்றன. (இந்த செய்தி NDTV ஊழியரால் எடிட் செய்யப்படவில்லை. சிண்டிகேட்டெட் ஃபீட் மூலம் தானாக உருவாக்கப்பட்டது.) Get Breaking news, live coverage, and Latest News from India and around the world on NDTV.com. Catch all the Live TV action on NDTV 24x7 and NDTV India. Like us on Facebook or follow us on Twitter and Instagram for latest news and live news updates.


இவர்கள் அனைவருடைய விசா ரத்தாகி தடுப்புப் பட்டியலில் சேர்க்கப்பட்டுள்ளது. இந்தப் பட்டியலில் 4 அமெரிக்கர்கள், 9 இங்கிலாந்து நாட்டவர், 6 சீனர்கள், 379 இந்தோனேசியர்கள், 110 வங்கதேசத்தவர்கள், 63 மியான்மியர்கள், 33 இலங்கை நாட்டைச் சேர்ந்தவர்கள் என 960 பேருடைய விசா ரத்து செய்யப்பட்டுள்ளது. டெல்லி நிஜாமுதீன் தப்லிக் ஜமாஅத் மா நாட்டில் பங்கேற்ற 960 வெளிநாட்டவர்களின் விசாவை அதிரடியாக ரத்து செய்து தடுப்பு பட்டியலில் மத்திய அரசு வைத்துள்ளது. டெல்லி நிஜாமுதீன் பகுதியில் நடந்த தப்லிக் ஜமாஅத் மாநாட்டில் பங்கேற்ற பலர் கொரோனா வைரஸ் தொற்றால் பாதிக்கப்பட்டிருப்பதால், இது பெரும் சர்ச்சையாகியிருக்கிறது. இந்த மாநாட்டில் 250-க்கும் மேற்பட்ட வெளிநாட்டினர் உள்பட 9 ஆயிரம் பேர் பங்கேற்றதாகக் கூறப்படுகிறது. இந்த மாநாட்டில் பங்கேற்றுவிட்டு ஊர் திரும்பிய பலரும் கொரோனா வைரஸ் தொற்றால் பாதிக்கப்பட்டுள்ளனர். ஏராளமனோர் வெவ்வேறு தனிமைப்படுத்தப்பட்ட மையங்களில் தங்க வைக்கப்பட்டுள்ளனர். இந்நிலையில், தப்லீக் ஜமாஅத் அமைப்பைச் சேர்ந்த வெளிநாட்டினரின் சுற்றுலா விசாவை மத்திய அரசு அதிரடியாக ரத்து செய்துள்ளது. இவர்கள் அனைவருடைய விசா ரத்தாகி தடுப்புப் பட்டியலில் சேர்க்கப்பட்டுள்ளது. இந்தப் பட்டியலில் 4 அமெரிக்கர்கள், 9 இங்கிலாந்து நாட்டவர், 6 சீனர்கள், 379 இந்தோனேசியர்கள், 110 வங்கதேசத்தவர்கள், 63 மியான்மியர்கள், 33 இலங்கை நாட்டைச் சேர்ந்தவர்கள் என 960 பேருடைய விசா ரத்து செய்யப்பட்டுள்ளது. Read Exclusive COVID-19 Coronavirus News updates, at Asianet News Tamil. Last Updated 9:18 PM IST


text: கிமு 10-ஆம் ஆயிரமாண்டு (10th millennium BC) என்பது கிமு 10000 ஆம் ஆண்டு முதல் 9001 ஆம் ஆண்டு வரையான காலப்பகுதியைக் குறிக்கும். இவ்வாயிரமாண்டு ஒலோசீன் ஊழியின் முதற் பகுதியாகக் கருதப்படும் இடைக் கற்காலம் மற்றும் எப்பிபெலியோலிதிக்கு (Epipaleolithic) காலங்களின் ஆரம்பக் கட்டமாகும். தென்மேற்கு ஆசியாவில் நெல் மற்றும் சிறுதானியங்களின் அடிப்படை வேளாண்மை தொடங்கிய காலகட்டம். இக்காலகட்டத்தில் வளமான நிலங்களில் வேளாண்மை மேற்கொள்ளப்பட்டிருந்தாலும், அடுத்த 2,000 ஆண்டுகளுக்கு வேளாண்மை சார்ந்த நடவடிக்கைகள் பெரும்போக்காக கடைப்பிடிக்கப்படவில்லை. உலக மக்கள் தொகை ஒன்று தொடக்கம் பத்து மில்லியன் ஆகக் காணப்பட்டது, இதில் பெரும்பாலானவர்கள் அண்டார்டிக்கா மற்றும் சிலாந்தியா கண்டங்களைத் தவிர மற்றைய கண்டங்களில் உணவுதேடி வேட்டையாடும் சமூகத்தை சார்ந்த குழுக்களாகவே பல இடங்களில் சிதறிக் காணப்பட்டனர். பனிப்பாறையாக்கத்தின் பல பகுதிகள் முடிவுக்கு வந்ததனால், உலகின் வடக்குப் பகுதிகளில் மீள்குடியேற்றம் நிகழத்தொடங்கியது. நிகழ்வுகள் கிமு 10,000:மெசொப்பொத்தேமியாவில் மட்பாண்டத்திற்கு முந்தைய புதிய கற்காலம் துவங்கியது. லெவண்ட் பகுதியில் நூத்துபியப் பண்பாடு விளங்கியது. கிமு 10,000: மீசோலிதிக் காலப்பகுதியின் முதலாவது குகைச் சித்திரங்கள் சண்டை மற்றும் சமைய நிகழ்வுகளை சித்தரிக்கும் வண்ணம் வரையப்பட்டது. கிமு 10,000: சுரைக்காய் பயிரிடப்பட்டு திரவம் கொண்டுசெல்லும் போத்தல்களாக பயன்பட்டது. கிமு 10,000: இறுதிப் பனிப்பாறையாக்கம் முடிவுக்கு வந்தது. கிமு 9,700: பெலிஸ்டோசின் சகாப்த்தம் முடிவுக்கு வந்து கோலோசின் சகாப்தம் தொடங்கியது. கிமு 9,700: அறுவடை செய்ததற்கான சான்றுகள் கிடைக்கப்பெற்றுள்ளன. விவசாய அறுவடை என்று கருதவேண்டியதில்லை. காட்டுப்புற்கள் ஆசியா மைனர் என்கிற பிரதேசத்தில் அறுவடை செய்யப்பட்டிருக்கலாம். கிமு 9,500: கொபெக்லி தேபே என்கிற ஆலையத்தொகுதி கட்டுமானம் செய்யப்பட்டது. கிமு 9,300: அத்திமரப் பழங்கள் ஜோர்டான் ஆற்றுப் பிரதேசத்தில் அறுவடை செய்யப்பட்டன. கிமு 9,100: நாமறிந்த மிகப்பழைய பெரும்கற்கள் கொபெக்லி தேபே ஆலையத் தொகுதியில் நிர்மாணிக்கப்பட்டன. சில பெரும்கற்களின் எடை 20 தொன். கிமு 9,000: புதிய கற்கால கலாச்சாரம் பழைய அண்மைய கிழக்கில் உதயமாகியது. மேற்கோள்கள் துணை நூல்கள் (2006a): "Early Domesticated Fig in the Jordan Valley". Science 312(5778): 1372. (HTML abstract) Supporting Online Material (2006b): "Response to Comment on 'Early Domesticated Fig in the Jordan Valley. Science 314(5806): 1683b. PDF fulltext (2006): "Comment on 'Early Domesticated Fig in the Jordan Valley. Science 314(5806): 1683a. PDF fulltext (1994): History of the World. Penguin. ஆயிரமாண்டுகள்


தாராள பிரபு விமர்சனம்... அடல்ட் கன்டென்ட்தான்... கொஞ்சம் அப்படி இப்படி சொல்லியிருக்காங்க..! -Oneindia-Filmi Reviews-Tamil-WSFDV Oneindia | 13th Mar, 2020 08:48 PM டாக்டர் விவேக், ஒரு ஹோம் நடத்துகிறார். குழந்தை இல்லாதவர்களுக்கு உயிரணுதானம் பெற்று குழந்தை பாக்கியம் தரும் கிளினிக். ஆஃபர்கள் குவிய, ஆரோக்கியமான டோனர் தேவை. மாட்டுகிறார் ஹரிஷ் கல்யாண். புட்பால் பிளேயர், எந்த கெட்ட பழக்கமும் இல்லாத ஸ்டிராங்கான டோனர். துரத்தி துரத்தி விஷயத்தைச் சொல்லி, சம்மதிக்க வைக்கிறார். பிறகு அவர் காட்டில் பண மழை. டாக்டர் விவேக்கின் திருவிளையாடலால் ஹரிஷ், தான்யா கல்யாணம் நடக்கிறது. பின்னர்தான் பிரச்னை. வருமானத்துக்கு அதிகமாக சேர்த்த சொத்துகளின் விவரம் கேட்டு கதவை தட்டுகிறது போலீஸ். தான்யாவுக்கு குழந்தை பாக்கியம் இல்லை என்று மருத்துவம் கைவிரிக்க, ஹரிஷ், உயிரணு டோனர் என்பது தெரிய வருகிறது. ஒன்றன் பின் ஒன்றாக வரும் சிக்கலை, விவேக் எப்படி தீர்த்து வைக்கிறார் என்பதுதான் படத்தின் அடுத்த பகுதி. ஹரிஷ் கல்யாண் அந்த கேரடக்ரில் நன்றாக நடிக்கிறார். வீட்டில் செல்லமாகச் கொஞ்சுகிறார், காதலியிடம் வழிகிறார், விந்து டோனர் என்கிறதில் வெட்கம் கொள்கிறார். நடிப்பிலும், உடல் மொழியிலும் முன்னேற்றம். வாழ்த்துகள் பாஸூ! தான்யா ஹோப்பின் நடிப்பு, கிளாஸ். தன்னைப் பற்றிச் சொல்லிவிட்டு ஹரிஷின் பதிலுக்காக காத்திருக்கும் அந்த தருணத்தை அழகாக வெளிப்படுத்துகிறார். ஹரிஷ் பற்றிய உண்மை தெரிந்த பிறகு 'உனக்கு ஊரெல்லாம் குழந்தை, எனக்கு குழந்தை பாக்கியம் இல்லை' என்று உருகவும் செய்கிறார். ஆனால் சில காட்சிகளில் அவருக்கு அக்கா போலவும் தெரிகிறார். விவேக் படம் முழுக்க வரும் இன்னொரு ஹீரோ. நீண்ட இடைவெளிக்கு பிறகு கவனிக்க வைக்கிற கேரக்டர் அவருக்கு. அவ்வப்போது அவர் பேசும் இரட்டை அர்த்த வசனங்கள் தியேட்டரை அதிர வைக்கிறது. ஒரு டாக்டராக, தன் கடமையையும், தன்னால் பாதிக்கப்பட்டவனை பாதுகாப்பதில் பொறுப்பையும் காட்டுகிறார். பொதுவாக ரீமேக் படங்களை சொதப்புவதுதான் நம் சினிமாவின் வழக்கம். ஆனால் இந்தப் படத்தைக் கச்சிதமாகத் தந்திருக்கிறார், கிருஷ்ணா மாரிமுத்து. எஸ்.கே.செல்வகுமாரின் ஒளிப்பதிவு குளிர்ச்சி.5பேர் இசை அமைத்திருக்கிறார்கள். பின்னணி இசை சிறப்பு. விந்துதானம் குறித்து தமிழ்நாட்டில் அதிக அறிமுகமில்லை. அதை கொஞ்சம் முகச் சுழிப்போடுதான் எதிர்கொள்ள வேண்டி இருக்கிறது. விவேக், டோனர் தேடி அலைவதும், அதற்காக அவர் போடும் திட்டங்களும் நாடக காட்சிகளை போல இருக்கிறது. விந்து தானத்தைவிட தத்தெடுப்புதான் நம் நாட்டுக்கு உகந்தது என்பதை படம் அழுத்தமாக பேசவில்லை என்றாலும் கவனிக்க வைக்கிறார் இந்த தாராள பிரபு. Star Cast: ஹரிஷ் கல்யாண், தன்யா ஹோப், விவேக், அனுபமா குமார், சச்சு Director: கிருஷ்ணா மாரிமுத்து சென்னை: இந்தியில் வெளியாகி சூப்பர் ஹிட் ஆன விக்கி டோனரை, அப்படியே தமிழுக்கு அழைத்து வந்திருக்கிறார்கள். மக்களால் அதிகம் அறியப்படாத 'உயிரணு தானம்தான்'தான் கதை களம். வேலை தேடும் ஹரிஷ் கல்யாணுக்கு காதல் கிடைக்கிறது. அம்மா நடத்தும் பாரம்பரிய சித்த வைத்திய நிலையத்தில் இருந்து மசாஜ் ஆயிலை டெலிவரி செய்யச் சென்ற இடத்தில் தன்யா ஹோப்புடன் லவ். இது ஒரு பக்கம்...


text: வெள்ளி, 9 டிசம்பர் 2011( 17:12 IST ) ஆந்திராவில் பாப்புலரான அனுஷ்கா தமிழுக்குதான் முதல் மரியாதை தந்திருக்கிறார். தெலுங்கில் ஒரேயொரு படத்தில் கமிட்டாகியிருக்கும் இவர் தமிழில் ஐந்துப் படங்களில் ஒப்பந்தம் செய்யப்பட்டிருக்கிறார். அனுஷ்கா தற்போது கார்த்தி ஜோடியாக சுராஜ் இயக்கும் படத்தில் நடித்து வருகிறார். இதையடுத்து செல்வராகவன் இயக்கத்தில் ஆர்யாவுடன் நடிக்கும் இரண்டாம் உலகம் படப்பிடிப்பு இம்மாதம் தொடங்குகிறது. ஜனவரியில் விக்ரமுடன் தாண்டவம் படத்தில் நடிக்கிறார். மேலும், சூர்யா, அஜீத்துடன் தலா ஒரு படத்தில் நடிக்க சம்மதம் தெரிவித்துள்ளார். இத்துடன் ரஜினியின் கோச்சடையான் படத்திற்கும் அனுஷ்காவிடம் கேட்டுள்ளனர். அவர் இன்னும் தனது முடிவை தெரிவிக்கவில்லை என்பது முக்கியமானது.


text: இந்திய முன்னுரிமை வரிசை என்பது இந்திய அரசு அலுவலர்கள் படிநிலைக்கேற்ப அமர்த்தப் பட வேண்டிய பந்தி வரிசை மரபு. இது பதவி ஏற்பதற்கான மரபுவழி உரிமைப் பட்டியல் அல்ல. மேற்கோள்கள் இந்திய அரசு இந்தியா


source: CulturaX

text: ஊடுருவும் கேரள வாகனங்கள் எல்லையில் கண்காணிப்பில்லை| Dinamalar ஊடுருவும் கேரள வாகனங்கள் எல்லையில் கண்காணிப்பில்லை Added : மார் 23, 2020 01:21 பொள்ளாச்சி:தமிழக - கேரள எல்லைகள் 'சீல்' செய்யப்பட்டதாக அறிவிக்கப்பட்டுள்ள நிலையில், பொள்ளாச்சிக்குள் கேரள வாகனங்கள் சர்வ சாதாரணமாக ஊடுருவுகிறது.கேரளாவில், கொரோனா வைரஸ் தாக்கம் அதிகமுள்ளது. நோய் பரவலை தடுக்கும் வகையில், இரு மாநில எல்லைகள் அடைக்கப்பட்டு, 'சீல்' செய்யப்பட்டதாக அரசு தரப்பில் தெரிவிக்கப்பட்டது. ஆனால், சுய ஊரடங்கு நாளான நேற்று, பட்டப்பகலில் கேரள பதிவெண் கொண்ட வாகனங்கள் பொள்ளாச்சிக்குள் ஊடுருவி சர்வசாதாரணமாக வலம் வந்தன. சில வாகனங்களை போலீசார் தடுத்து, விசாரித்து விடுவித்தனர்.இதைக்கண்ட பொதுமக்கள், 'எல்லையில் போதிய கண்காணிப்பு இல்லாததால், கேரளாவில் இருந்து வாகனங்கள் பொள்ளாச்சிக்குள் நுழைகின்றன. இதனால், நோய் பரவல் அபாயம் ஏற்படும்,' என்ற அச்சத்தில் ஆழ்ந்துள்ளனர்.இரு மாநில எல்லையில், பிரதான ரோடுகள், செக்போஸ்ட்கள் மட்டுமின்றி, மற்ற வழித்தடங்களிலும் கண்காணிப்பை தீவிரப்படுத்த வேண்டும். இரு மாநிலங்களில் இருந்தும், மற்ற மாநிலத்துக்குள் வாகனங்கள் பிரவேசிப்பதை முற்றிலும் கட்டுப்படுத்த வேண்டும்.


கொரோனா பாதிப்பு நாளுக்கு நாள் அதிகரித்துவரும் சூழலில், மருத்துவ உபகரணங்களை மாநில அரசுகள் நேரடியாக கொள்முதல் செய்ய கூடாது என்று மத்திய பா.ஜ.க அரசு தடை விதித்திருப்பது வைகோ கண்டனம் தெரிவித்துள்ளார். கொரோனா வேகமாக பரவி வரும் இந்த இக்கட்டான சூழலில் மாநில அரசின் சில முடிவுகளில் தலையீடாமல் இருக்கவேண்டிய மத்திய அரசு, திடீரென ரேபிட் டெஸ்ட் கருவியை மாநிலங்கள் நேரடியாக வாங்க தடை விதித்தது. அதுமட்டுமின்றி, மத்திய அரசு சார்பில் 10 லட்சம் ரேபிட் டெஸ்ட் கருவிகள் வாங்க இருப்பதாகவும், அப்படி வாங்கிய பிறகுதான் கருவிகளில்தான் தமிழகத்துக்கு பிரித்து தரப்படும் என்றும் கூறியுள்ளது. அரசின் இந்த அறிவிப்பு பல்வேறு தரப்பில் இருந்து கடும் கண்டனங்கள் எழுந்துள்ளது. இந்நிலையில் இதுதொடர்பாக ம.தி.மு.க பொதுச்செயலாளர் வைகோ வெளியிட்டுள்ள அறிக்கையில், “கொரோனா பாதிப்பு நாளுக்கு நாள் அதிகரித்துவரும் சூழலில், அனைத்து மாநிலங்களும் மிகக் கடுமையான நெருக்கடிகளுக்கு உள்ளாகி வருகின்றன. கொரோனா தடுப்பு நடவடிக்கைகளுக்குத் தேவையான மருத்துவ உபகரணங்களை மாநில அரசுகள் நேரடியாக கொள்முதல் செய்ய கூடாது என்று மத்திய பா.ஜ.க அரசு தடை விதித்திருப்பது கண்டனத்துக்கு உரியது. அரசியல் சட்டத்தின் ஏழாவது அட்டவணையில் உள்ள மாநில அதிகாரங்கள் பட்டியலில், பொது சுகாதாரம் மக்கள் நல்வாழ்வு என்பவை மாநில அரசுகளின் கட்டுப்பாட்டின்கீழ் வருகிறது. கொரோனா தொற்று நோய் பாதிப்புகள் போன்ற சில அசாதாரணமான சூழ்நிலை ஏற்படும்போது மத்திய மாநில அரசுகள் இணைந்து செயல்பட வேண்டும் என்று பொதுப்பட்டியலில் அதிகாரம் 29 இல் கூறப்பட்டுள்ளது. ஆனாலும் மாநில அரசுகள் தான் மக்களிடையே நேரடியாக இறங்கி பணியாற்றும் கடமையையும் பொறுப்பையும் பெற்றிருக்கின்றன. கொரோனா பரவலைத் தடுக்கத் தேவையான பாதுகாப்புச் சாதனங்கள், முகக் கவசங்கள், கை உறைகள் மற்றும் வென்டிலேட்டர்கள் உள்ளிட்டவற்றை மத்திய அரசுதான் கொள்முதல் செய்து மாநிலங்களுக்கு வழங்கும் என்று எதேச்சாதிகாரமாக மத்திய அரசு வெளியிட்டுள்ள அறிவிப்பை திரும்பப்பெற வேண்டும்” என தெரிவித்துள்ளார்


மேல்மாகாணம்


இரவு முழுவதும் நீடித்த தூய்மை பணி| Dinamalar பள்ளிபாளையம்: பள்ளிபாளையம் பகுதியில் மழைநீர் குறைந்த பின்பு, இரவு முழுவதும் வடிகால் அடைப்புகளை அகற்றி சுத்தம் செய்யும் பணி நடந்தது. பள்ளிபாளையம் சுற்றுவட்டாரத்தில் நேற்று முன்தினம் அதிகாலை கனமழை கொட்டி தீர்த்தது. இதனால் நீர்நிலைகள், சாலைகள், குடியிருப்பு பகுதிகள், என எங்கு பார்த்தாலும் மழை தண்ணீர் ஆறாக சென்றது. மாலை, 4:00 மணிக்கு மேல் தண்ணீர் மெல்ல மெல்ல குறைந்தது. பள்ளிபாளையம்: பள்ளிபாளையம் பகுதியில் மழைநீர் குறைந்த பின்பு, இரவு முழுவதும் வடிகால் அடைப்புகளை அகற்றி சுத்தம் செய்யும் பணி நடந்தது. பள்ளிபாளையம் சுற்றுவட்டாரத்தில் நேற்று முன்தினம் அதிகாலை கனமழை கொட்டி தீர்த்தது. இதனால் நீர்நிலைகள், சாலைகள், குடியிருப்பு பகுதிகள், என எங்கு பார்த்தாலும் மழை தண்ணீர் ஆறாக சென்றது. மாலை, 4:00 மணிக்கு மேல் தண்ணீர் மெல்ல மெல்ல குறைந்தது. இதன் பின்பு நகராட்சி நிர்வாகம் மூலம், பள்ளிபாளையம் நான்கு சாலை, பாலம் சாலை, ஒன்பதாம்படி ஆகிய பகுதியில் செல்லும் பிரதான வடிகாலில் பொக்லைன் மூலம் அடைப்புகள் அகற்றப்பட்டு சுத்தம் செய்யப்பட்டது. இந்த பணிகள் இரவு முழுவதும் நடந்தது. நேற்று காலை தண்ணீர் சென்ற பகுதியில் உள்ள குப்பை, மண் குவியல் அகற்றப்பட்டு பிளீச்சிங் பவுடர் தெளிக்கப்பட்டது. மழையால், ஆர்.எஸ்., வளைவு, வசந்தநகர் மற்றும் பல இடங்களில் சாலைகள் சேதமடைந்தன. பாலம் சாலையில் உள்ள மின்மாற்றியின் அடிப்பகுதி முற்றிலும் சேதமடைந்து கீழே விழும் நிலையில் காணப்பட்டது. அதை சீரமைக்கும் பணியில் மின்வாரிய அதிகாரிகள் ஈடுபட்டனர். ஒன்பதாம்படி பகுதியில் வடிகால் அருகே இருந்த, ஒரு வீட்டின் அடிப்பகுதி சேதமடைந்தது. அதே போல ஒரு வீட்டின் முன்பகுதியில் அமைக்கப்பட்ட கான்கிரீட் தளம் உடைந்து விழுந்து விட்டது. பள்ளிபாளையம்: பள்ளிபாளையம் பகுதியில் மழைநீர் குறைந்த பின்பு, இரவு முழுவதும் வடிகால் அடைப்புகளை அகற்றி சுத்தம் செய்யும் பணி நடந்தது. பள்ளிபாளையம் சுற்றுவட்டாரத்தில் நேற்று முன்தினம் சுதந்திரத்தின் தேன் விழா, தேசிய சட்டப்பணி ஆணைக்குழுவின் 25ம் ஆண்டு துவக்க விழா


text: இராஜாங்க அமைச்சரின் சிரிப்பின் விளைவாக கிண்ணியாவில் பல உயிர்கள் காவுகொள்ளப்பட்டுள்ளன – இம்ரான் மஹ்ரூப் – Athavan News குறிஞ்சாக்கேணி பாலத்தை புனரமைத்துத்தருமாறு கோரிக்கை விடுத்தபோது விடயத்திற்கு பொறுப்பான இராஜாங்க அமைச்சர் கேவலமாக சிரித்தார் என்றும் அந்த சிரிப்பின் விளைவாக பல உயிர்கள் இன்று காவுகொள்ளப்பட்டுள்ளதாக திருகோணமலை மாவட்ட நாடாளுமன்ற உறுப்பினர் இம்ரான் மஹ்ரூப் தெரிவித்தார். திருகோணமலை – குறிஞ்சாக்கேணியில் மோட்டார் பொருத்தப்பட்ட மிதப்புப்பாலம் மூழ்கிய விபத்தில் பலர் உயிரிழந்துள்ளனர். இந்த நிலையில், நாடாளுமன்றில் இன்று (செவ்வாய்க்கிழமை0 இடம்பெற்ற குழுநிலை விவாதத்தில் கலந்துகொண்டு உரையாற்றியபோதே, அவர் இந்தக் குற்றச்சாட்டை முன்வைத்தார். இதன்போது தொடர்ந்தும் தெரிவித்த அவர், "திருகோணமலை – குறிஞ்சாக்கேணியில் பாலம் நிர்மாண பணிகள் இடம்பெற்று வரும் பகுதியில், பொருத்தப்பட்ட மிதப்புப்பாலம் மூழ்கிய விபத்தில் இதுவரையில் 10 பேரின் சடலங்கள் கண்டெடுக்கப்பட்டுள்ளன. குறிப்பாக இதில் அதிகமானவர்கள் பாடசாலை செல்லும் மாணவ மாணவிகளாக காணப்படுகின்றனர்.இதுவொரு பெரிய பிரச்சினையாக காணப்படுகிறது. இந்த விடயம் தொடர்பாக இதற்கு முன்னர் விடயத்திற்கு பொறுப்பான இராஜாங்க அமைச்சரிடம் நான் கேள்வி எழுப்பியபோது, குறித்த இடத்தில் பாலத்தை நிர்மாணிப்பதற்கு முன்னர், அதற்கான பதில் பாதையொன்றை நிர்மானிக்க வேண்டிய கட்டாயம் இருப்பதாக கோரியிருந்தேன். இதைக் கேட்ட இராஜாங்க அமைச்சர் கேவலமாக சிரித்தார். அந்த சிரிப்பின் விளைவாக பல உயிர்கள் இன்று காவுகொள்ளப்பட்டுள்ளன. எனவே குறித்த பாதை சட்டபடி இயங்குகிறதா? எந்த அனுமதியுடன் இயங்குகின்ற பாதை? இதற்கு யார் பொறுப்புக்கூற வேண்டும் என்பதை அறிவிக்க வேண்டும்" என அவர் மேலும் தெரிவித்தார்.


ரெட் அலர்ட் என்பதன் உண்மை அர்த்தம் என்ன? எந்தெந்த பகுதி பாதிக்கும்? என்ன செய்ய வேண்டும்? | what is the meaning of red alert and precautions for cyclone - Tamil Boldsky ரெட் அலர்ட் என்பதன் உண்மை அர்த்தம் என்ன? எந்தெந்த பகுதி பாதிக்கும்? என்ன செய்ய வேண்டும்? | Updated: Friday, October 5, 2018, 15:47 [IST] தமிழகத்துக்கு வருகிற7ஆம் தேதி அதிதீவிரமாக மழைக்கான எச்சரிக்கை விடப்பட்டிருக்கிறது. அது வரை வழக்கமான வேலைகளில் பின்னடைவு உண்டாகலாம். ஆனால் உயிர், பொருள் சேதங்கள் ஏற்படாமல் இருக்க வேண்டும் என்றால் நாம் மிகுந்த எச்சரிக்கையோடு இருக்க வேண்டும். இந்த லெட் அலர்ட் அறிவிப்பை கேரளாவை அடுத்து தற்போது தமிழகத்துக்கும் இந்திய வானிலை ஆய்வு மையம் கொடுத்துள்ளது. குறிப்பாக, வருகிற7ஆம் தேதி ஞாயிற்றுக்கிழைமை கொடுக்கப்பட்டிருக்கிறது. அது பற்றி விரிவாகப் போர்ப்போம். அக்டோபர் மாதம் எட்டாம் தேதி வரையில், தமிழகம் மற்றும் புதுச்சேரி பகுதிகளில் லேசானது முதல் மிதமான மழை பொழியும். ஓரிரு இடங்களில் கன முதல் மிக கனமழை பொழியும். தென்கிழக்கு அரபிக் கடல் பகுதியில், குறைந்த காநற்றழுத்த தாழிவுப் பகுதி உருவாகியுள்ளதால், இரண்டு நாட்களில் புயலாக மாறும். இது வடமேற்கு திசையில் நகர்ந்து ஓமன் கடற்கரையை நோக்கி செல்லும். வடகிழக்கு பருவ மழை தமிழகம், கேரளா, தெற்கு ஆந்திரா, தெற்கு கர்நாடகா பகுதிகளில் அதிகமாக இருக்கும் வாய்ப்பு இருக்கிறது. ரெட் அலர்ட் என்பதன் பொருள் எங்க பார்த்தாலும் ரெட் அலர்ட், ரெட் அலர்ட்னு பீதிய கிளப்புறாங்களே! அப்படின்னா என்னன்னு மொதல்ல நாம தெரிஞ்சிக்க வேண்டாமா? பாதுகாப்பு நடவடிக்கை எடுக்கறதுக்கு முன்னாடி இந்த ரெட் அலர்ட்ன்னா என்னங்கிறதுக்கான அர்த்தத்தை நாம மொதல்ல தெரிஞ்சிக்கலாம் வாங்க. மிகக் குறைந்த நேரத்தில் மிக அதின அளவிலாக மழை பொழியும். மிகக் குறைந்த காலத்தில் மிக மிக அதிக அளவு மழை வீழ்ச்சி இருந்தால் தான் அந்த இடங்களுக்கு ரெட் அலர்ட் கொடுக்கப்படும். இதற்கு முன்பாக, கடைசியாக எப்போது ரெட் அலர்ட் கொடுக்கப்பட்டது என்று தெரியுமா? கடந்த 2015 ஆம் ஆண்டு மழை பொழிந்து உருவான அதிக அளவிலான வெள்ளப் பெருக்கின் போது தமிழகத்துக்கு ரெட் அலர்ட் கொடுக்கப்பட்டது. அதன்பின் இப்போதுதான் கொடுக்கப்படுகிறது. ஆனால் சமீபத்தில் கேரளாவில் ரெட் அலர்ட் கொடுக்கப்பட்டது. அதன்பின் மிக கன மழையும் அதனால் வெள்ளமும் ஏற்பட்டு எக்கச்சக்க பொருள், உயிர் சேதங்களும் ஏற்பட்டது. இதனா்ல தான் வருகிற7ஆம் தேதி கொடுக்கப்பட்டிருக்கிற இந்த ரெட் அலர்ட்டினால் பெரும் பீதி மக்கள் மத்தியில் ஏற்பட்டிருக்கிறது. பொதுவாக வானிலை ஆய்வு மையங்களால் நான்கு வகையான அலர்ட்கள் கொடுக்கப்படும். அவை என்னென்ன என்று பார்ப்போம். அதிலும் குறிப்பாக இந்திய வானிலை ஆய்வு மையம் இந்த நான்கு வகையான அறிவிப்பு அலர்ட்டுகளைத் தான் பயன்படுத்துகிறது. அவற்றைப் பற்றி விரிவாகப் பார்க்கலாம். 1. கிரீன் அலர்ட் இதை ஆங்கிலத்தில் அவுட்லுக் என்ற பெயரில் இந்த கிரீன்அலர்ட் கொடுக்கப்படும். வானிலையில் குறிப்பிடத்தக்க அளவு எந்த மாற்றமும் இல்லாமல் மிக மிக இயல்பாக இருந்தால் தான் இந்த பச்சை அலர்ட் கொடுக்கப்படும். 2. யெல்லோ அலர்ட் யெல்லோ அலர்ட் என்பது வேறொன்றுமில்லை. மஞ்சள் நிற சமிக்ஞையைத் தான் அது குறிப்பிடுகிறது. இதை அட்வைசரி அலர்ட் என்றும் சொல்வார்கள். இரண்டு நாட்களில் வானிலையில் ஏதாவது குறிப்பிடப்படுகின்ற அளவிற்கான மாற்றங்கள் நிகழ வாய்ப்புகள் இருக்கும்பொழுது, கொடுக்கப்படும். அதற்குரிய முக்கியப் பொருள் என்னவென்றால், தொடர்ந்து வானிலை மாற்றங்களைக் கண்காணித்துக் கொண்டிருக்க வேண்டும் என்பது தான். 3. ஆம்பர் அலர்ட் ஆம்பர் அலர்ட் என்பதற்கு கொடுக்கப்படும் நிறம் காவி நிறம். அதாவது வெளிர் சிவப்பு. வானிலை மோசமாக இருக்கின்ற சந்தர்ப்பங்களில் கொடுக்கப்படுகிறது. இந்த அலர்ட் கொடுக்கப்பட்டால் மழை அதிகமாக இருக்கும். மின்சாரம் துண்டிக்கப்படும் நிலை உண்டாகும். தாழ்வான பகுதிகளில் வாழ்கின்ற மக்களுக்கு வெள்ள அபாய எச்சரிக்கையும் இதில் கொடுக்கப்படும். இந்த ஆம்பர் அலர்ட் கொடுக்கப்படும் பகுதிகளை வரைபடத்தில் காவி நிறத்தில் குறிப்பிட்டுக் காட்டுவார்கள். 4. ரெட் அலர்ட் இப்போது நாம் மிக பரபரப்பாக பேசும்ரெட் அலர்ட் என்பது மிக எச்சரிக்கையான அலர்ட் ஆகும். மிகக் குறுகிய காலகட்டத்தில் மிக அதிக கனமழை பெய்வதற்கான வாய்ப்புகள் இருப்பதை அறிவுறுத்தத்தான் இந்த ரெட் அலர்ட் கொடுக்கப்படுகிறது. இந்த அலர்ட் கொடுக்கப்பட்டால், அந்த பகுதிகளுக்கு கட்டமாயம் முன்னெச்சரிக்கை நடவடிக்கைகள் எடுக்கப்பட வேண்டும். மின்சாரங்கள் துண்டிக்கப்படுவதற்கான வாய்பபுகளும் மிகுதி. அதனால் நிவாரணப் பணிகளுக்கான தேவைகளையும் சேவைகளையும் தயார் நிலையில் வைத்திருக்க வேண்டும். அதோடு இந்த ரெட் அலர்ட் கொடுக்கப்பட்ட பகுதிகளுக்கு பயணங்கள் மேற்கொள்வதைத் தவிர்த்தல் வேண்டும். எந்த பகுதியில் அதிக வெள்ளம் இருக்கும்? தமிழகத்தைப் பொறுத்தவரையில் மேற்குத் தொடர்ச்சி மலைப்பகுதியில் மிக அதிக அளவில் மழைப்பொிவு ஏற்படும் என்று சொல்லப்பட்டிருக்கிறது. அதனால் மேற்கு தொடர்ச்சி மலைப்பகுதியில் இருந்து உருவாகும் ஆறுகள் உள்ள பகுதிகளில் அதிக வெள்ளப் பெருக்கு உண்டாக வாய்ப்பு இருப்பதாகக் கூறப்படுகிறது. அதனால் தமிழ்நாட்டின் தென் மாவட்டங்களில் அதிக மழைப்பொழிவும் வெள்ளமும் வரும் என்பது நமக்கு புரிகிறது. அதிகமாக எவ்வளவு மழை இருக்கும்? இந்த ரெட் அலர்ட் விடுக்கப்பட்ட பகுதிகளில், தமிழ்நாட்டில் 25 சென்டி மீட்டருக்கும் அதிகமான மழைப்பொழிவு இருக்கும் என்று கூறப்படுகிறது. இதற்கு முன் தமிழ்நாடு இதைவிட அதிகமாக அளவில், மழைப்பொலிவை சந்தித்திருக்கிறது. ஆம். கடந்த 2015 ஆம் ஆண்டு தாம்பரம் மற்றும் அதன் சுற்று வட்டாரப் பகுதிகளில் கிட்டதட்ட 50 சென்டி மீட்டருக்கும் மேலான மழை வீழ்ச்சி இருந்ததும் குறிப்பிடத்தக்கது. ஆனாலும் இந்த முறை ஒரே நாளில் 25 சென்டி மீட்டர் மழை பொழியும் என்பதும் மிக ஆபத்தான் விஷயம் தான். இதுபோன்ற ஆபத்தான சூழ்நிலைகளில், தமிழக அரசு மிக மிக முன்னெச்சரிக்கையோடு நடந்து கொள்ள வேண்டும் என்பது தான் வானிலை ஆய்வு மையம் மற்றும் மக்களின் மிக முக்கிய அறிவுறுத்தலாக இருக்கிறது. ஏனென்றால், கடந்த காலங்களில் நிகழ்ந்த ஓக்கி புயலின் போது எந்தவித முன்னெச்சரிக்கையோ அல்லது புயலுக்குப் பின்னான நிவாரணப் பணிகளிலும் அரசு சரியாக செயல்படாமல் போனது. அதனால் இப்போது வரையிலும் ஆயிரக்கணக்கில் மீனவர்கள் இறந்து மிதந்தனர். எவ்வளவு பேர் இறந்தார்கள் என்ற கணக்கு கூட அரசு சரியாக எடுக்கவில்லை. அதனால் மக்களும் அரசும் முன்னெச்சரிக்கையாகச் செயல்பட்டு இதனால் வரும் பாதிப்புகளைக் குறைத்துக் கொள்ள வேண்டியது அவசியம். அதற்கு ஏற்றாற்போல், தமிழக அரசு ஒவ்வொரு மாவட்ட நிர்வாகங்களையும் முன்னெச்சரிக்கை நடவடிக்கை மேற்கொள்வதற்கான அறிவிப்புகளைக் கொடுத்து, நிவாரணப் பணிகளை மேற்கொள்வதற்கான ஆயத்தப் பணிகளை மேற்கொள்ள துரித நடவடிக்கை எடுத்து வருகிறது. எட்டாம் தேதி வரையிலும் மீனவர்கள் கடலுக்குள் செல்வதைத் தவிர்க்க வேண்டும். அரசு நிவாரண முகாம்களை தயார் நிலையில் வைத்திருக்க வேண்டும். பொது மக்கள் மழை நிற்கும் வரை வீட்டை விட்டு வெளியே வராமல் இருப்பது நல்லது. குறிப்பாக, மேற்கு தொடர்ச்சி மலைப் பகுதிகளில் காற்றும் மழையும் மிக அதிகமாக இருக்கும். அதை மனதில் வைத்துக் கொள்ள வேண்டும். இடி இடிக்கும் போது மரத்தின் அடியில் நிற்க வேண்டாம். வீட்டை விட்டு வெளியே வராமல் இருப்பது மிக நல்லது. மின்சாரம் சம்பந்தப்பட்ட பொருள்களைப் பயன்படுத்துகிற போது வழக்கத்தை விட கூடுதல் கவனமாக இருக்க வேண்டும். ஏன் அதிகமாக மின்சாரம் தொடர்பான விஷயங்கள், சாதனங்களைப் பயன்படுத்தாமல் இருப்பதே சரி. தேங்கிக் கிடக்கும் தண்ணீரில் குழந்தைகளை விளையாட விடாதீர்கள். கவனமாக பார்த்துக் கொள்ளவும். போக்குவரத்து சம்பந்தப்பட்ட விஷயங்களை அரசின் அறிவிப்பு மற்றும் குறிப்புகளை கவனித்துப் பின்பற்றுங்கள். பழுதான மின் சாதனங்களைப் பயன்படுத்துவதை நிச்சயம் மதவிர்க்க வேண்டும். Read more about: insync how to உலக நடப்புகள் எப்படி what is the meaning of red alert and precautions for cyclone here we are giving detailed meanings and histroy of cylon and precautions also.


('கிச்சுக் கிச்சுத் தாம்பாளம்' என்று நாங்கள் சொல்வோம்)


இந்த சின்ன வயசுல இப்படி ஒரு திறமையா.? 10 வயது சிறுமியின் சாதனை.! குவிந்துவரும் பாராட்டுக்கள்.! - TamilSpark இந்த சின்ன வயசுல இப்படி ஒரு திறமையா.? 10 வயது சிறுமியின் சாதனை.! குவிந்துவரும் பாராட்டுக்கள்.! By தமிழன் Wed, 07 Jul 2021 09:55:26 IST இயற்கை வளங்களை தொடர்ந்து சுரண்டிக்கொண்டேயிருந்தால் நம் எதிர்காலம் ஆபத்தாக அமையலாம் என்பத இயற்கை வளங்களை தொடர்ந்து சுரண்டிக்கொண்டேயிருந்தால் நம் எதிர்காலம் ஆபத்தாக அமையலாம் என்பது விஞ்ஞானிகளின் கருத்துக்களாக உள்ளது. தற்போதைய வாழ்க்கைமுறையில் இயற்கை வளங்களை அழித்து தான் நிறைய பொருட்களை தயாரித்து வருகின்றனர். இதனால் தான் பல நாடுகளில் மறுசுழற்சி முறையை அதிக அளவில் பயன்படுத்தி வருகின்றனர். மறுசுழற்சி முறை, தான் மக்களை உலகில் நீண்டகாலம் வாழ வைக்கும். தற்போது மறுசுழற்சி முறை முக்கியமான ஒன்றாக மாறி வரும் இந்த வேலையில் மறுசுழற்சியில் பலரையும் வியக்க வைக்கும் வகையில் 10 வயது சிறுமி ஒரு சாதனையை படைத்துள்ளார். கர்நாடக மாநிலம் பெங்களூரு பகுதியை சேர்ந்த மான்யா ஹர்ஷா என்ற 10 வயது சிறுமி தனது வீட்டின் சமயலறையில் உள்ள காய்கறி கழிவுகளை வைத்து வெஜிடபிள் பேப்பரை உருவாக்கியுள்ளார். தனது வீட்டில் வீணாகும் காய்கறி கழிவுகளை வைத்து உபயோகமாக ஏதாவது செய்ய வேண்டும் என்று நினைத்த சிறுமி மான்யா ஹர்ஷா, வீட்டில் வீணாகும் காய்கறி கழிவுகளை வைத்து பேப்பரை தயாரித்துள்ளார். அது மட்டுமில்லாமல் வீட்டில் உள்ள செடிகளை வைத்தும் பேப்பர் தயாரித்துள்ளார். இதுகுறித்து அந்த சிறுமி கூறுகையில், ஆயிரம் பவுண்ட் பேப்பர் தயாரிப்பதற்கு நாம் எட்டு மரங்களை வெட்ட வேண்டியுள்ளது. மரங்கள் நம் நாட்டிற்கு மிகவும் முக்கியமான ஒன்று. இயற்கை வளங்களை ஒவ்வொரு நாளும் அழித்து நாம் ஒரு பொருளை தயாரிப்பதை காட்டிலும், இதுபோன்ற மறுசுழற்சி முறையை பயன்படுத்தி பேப்பரை தயாரிக்க முடியும். எட்டு முதல் பத்து வெங்காய இதழ்களை கொண்டு நாம் இரண்டு முதல் மூன்று பேப்பர் தயாரிக்க முடியும். அதேபோல 0.5 கிலோ பட்டாணி தோல்களைக் கொண்டு 3,4பேப்பர் தயாரிக்க முடியும். இந்த பேப்பர் கலராக இருக்கும். இந்த பேப்பரில் நாம் எழுதலாம், வரையலாம், சாதாரண பேப்பர் எப்படி பயன்படுத்துகிறோமோ அதே போல் இதையும் பயன்படுத்தலாம் என கூறியுள்ளார். சிறுமியின் செயலை பலரும் பாராட்டி வருகின்றனர். Tags: #paper #young girl #new record


மீண்டும் சந்தைக்கு வரவுள்ள சாம்சங் கேலக்ஸி நோட்7- கருவிகள் வளாகம் - கருத்துக்களம் மீண்டும் சந்தைக்கு வரவுள்ள சாம்சங் கேலக்ஸி நோட் 7 By நவீனன், March 28, 2017 in கருவிகள் வளாகம் கேலக்ஸி நோட்7ஸ்மார்ட்போனை மீண்டும் சந்தைப்படுத்தவுள்ளதாக சாம்சாங் நிறுவனம் தெரிவித்துள்ளது. கடந்த ஆண்டு அறிமுகப்படுத்தப்பட்ட கேலக்ஸி நோட்7ஸ்மார்ட்போன் சந்தைப்படுத்தப்பட்டு இரண்டு மாதத்துக்குள்ளாகவே அதன் மீது கடுமையான புகார்கள் வந்தன. இந்த போன்கள் தானாக தீ பிடித்து எரிந்தன. இதனையடுத்து சாம்சங் நிறுவனம் தன் நிறுவனத்தின் மீது தவறை ஒப்புக் கொண்டு அனைத்து கேலக்ஸி நோட்7ஸ்மார்ட்போன்களை திரும்பப் பெற்றது. தீ பிடித்து எரிந்ததற்கு பேட்டரியில் ஏற்பட்ட தொழில்நுட்ப குறைபாடு தான் காரணமாக பார்க்கப்பட்டது. தற்போது, சாம்சங் நிறுவனம் பேட்டரியில் மாற்றத்தைக் கொண்டு வந்து மீண்டும் இந்த போனை சந்தைப்படுத்தவுள்ளது. ஜூலை அல்லது ஆகஸ்ட் மாதத்தில் இருந்து தென்கொரியாவில் இது கடைகளில் கிடைக்கலாம் என்று கருதப்படுகிறது. தென்கொரிய நிறுவனமான சாம்சங், வரும் ஜூலை முதல் தனது நாட்டில் மட்டும் 4,00,000 முதல் 5,00,000 ஸ்மார்ட்போன்களை சந்தைப்படுத்த திட்டமிட்டுள்ளது. புதிய அறிமுகத்தின் மூலம் இழப்பீடுகளை ஈடுகட்ட முடியும் என்று சாம்சங் நிறுவனம் கருதுகிறது. By இசைக்கலைஞன் · Posted4minutes ago By நிழலி · Posted7minutes ago By ஜீவன் சிவா · Posted 19 minutes ago


text: கிரிகோர் யோவான் மெண்டல் (Gregor Johann Mendel, சூலை 20, 1822 – சனவரி 6, 1884), மரபியல் குறித்த அடிப்படை ஆய்வுப் பணிகளுக்காக அறியப்படும் ஆத்திரிய நாட்டைச் சேர்ந்த ஒரு அகத்தீனிய அவைத் துறவி. இவரை மரபியலின் தந்தை என்று அழைக்கிறார்கள். மெண்டல், தனது ஆர்வத்தின் காரணமாக தனிப்பட்ட முறையில் ஆய்வு மேற்கொண்டார். தன் தோட்டத்தில் இருந்த பட்டாணிச் செடிகளில், முறைப்படுத்தப்பட்ட மகரந்தச் சேர்க்கை நடைபெறச் செய்தார். அதன் விளைவுகளை புள்ளியியல் அடிப்படையில் விளங்கிக்கொள்ள முற்பட்டபோது, மரபுப் பண்புகள் சில குறிப்பிட்ட விதிகளுக்கு உட்பட்டே ஒரு சந்ததியில் இருந்து அடுத்த சந்ததிக்கு எப்படி கடத்தப்படுகின்றன என்பதைக் கண்டறிந்தார். பிற்காலத்தில், இவ்விதிகள் மெண்டலின் விதிகள் எனப் பெயரிடப்பட்டு அழைக்கப்பட்டன. 1866ல் இது குறித்த ஆராய்ச்சிக்கட்டுரை ஒன்றினை எழுதினார். எனினும், இக்கட்டுரையின் முக்கியத்துவத்தை, அவர் வாழ்நாளில் எவரும் உணரவும் இல்லை; ஏற்கவும் இல்லை. 1900ல் Correns, De Vries, Tschermak என்ற மூன்று தனிப்பட்ட ஆய்வாளர்கள் மெண்டல் எழுதிய கட்டுரையின் முக்கியத்துவத்தை உணர்ந்தனர். இன்று, மெண்டல் வரையறுத்த கோட்பாடுகள் மரபியலின் அடிப்படையாக விளங்குகின்றன. வாழ்க்கைக் குறிப்பு ஆத்திரியப் பேரரசில் உள்ள ஐன்செண்டோர்ஃபு (மொராவியா) (Heinzendorf (Moravia)) (தற்பொழுதைய இன்றிசெட்டு, நவீ இல்றீன் (Hynčice, Nový Jičín) மாவட்டம், செக் குடியரசு) என்ற இடத்தில் பிறந்தார். மெண்டல், தன் இள வயதில் தோட்ட வேலை பார்த்தார். பின் ஓல்முட்டுசு (Olmutz) மெய்யியல் நிறுவனத்தில் சேர்ந்து பயின்றார். 1843ல் பெறனோவில் உள்ள அகத்தீனிய மடத்தில் சேர்ந்தார். அதன் பிறகு வியன்னா பல்கலைக்கழகத்தில் கல்வி பயிலச் சென்றார். தாவரங்களில் இருந்த வேறுபாடுகளை ஆய்வு செய்வதற்கு, அவரது பல்கலைக்கழகப் பேராசிரியர்களும் மடத்தில் உடன் பணியாற்றியவர்களும் தூண்டுகோலாக விளங்கினர். மெண்டலுக்கு இயற்கை மீதிருந்த காதலே அவருடைய ஆராய்ச்சி மனப்பான்மைக்கு முக்கியக் காரணமாகும். தாவரங்கள் தவிர, வானியலிலும் பரிணாம வளர்ச்சிக் கோட்பாடுகளிலும் அவருக்கு ஈடுபாடு இருந்தது. மெண்டல், தன் மடத்திலிருந்த தோட்டத்திலேயே ஆராய்ச்சிப் பணிகளைச் செய்தார். 1856இல் இருந்து 1863 வரை பல நுணுக்கமான வேறுபாடுகளைக் கொண்ட பட்டாணிச் செடிகளை வளர்த்து, அவற்றின் மரபுப் பண்புகளை ஆராய்ந்தார். இந்த ஆராய்ச்சிகளின் விளைவாக, பாரம்பரிய இயல்புகள் சந்ததியூடாக கடத்தப்படும் செயல்முறையை விளக்க, இரு முக்கிய விதிகளை முன்மொழிந்தார். அவை பின்னாளில் மெண்டலின் விதிகள் எனப் பெயரிடப்பட்டு அழைக்கப்பட்டு வருகின்றன. 1865ஆம் ஆண்டு, பொகீமியாவில் (Bohemia) உள்ள புருன் (Brunn) இயற்கை வரலாற்றுச் சங்கத்தில் நடந்த இரண்டு அமர்வுகளில் தாவரக் கலப்பினமாக்கல் ஆய்வுகள் என்ற தலைப்பிலான தம்முடைய ஆய்வு அறிக்கையை முன்வைத்தார். எனினும், அந்தக் காலகட்டத்தில் மெண்டலின் ஆராய்ச்சிகளின் முக்கியத்துவத்தை எவரும் உணரவில்லை. அதற்கடுத்த 35 ஆண்டுகளில் மூன்று முறை மட்டுமே பிற அறிஞர்கள் அவருடைய ஆய்வை மேற்கோள் காட்டினர். பட்டாணியில் தனது ஆய்வை முடித்துக்கொண்டவர், பின்னர் விலங்குகளிலும் தன் ஆய்வை மேற்கொள்ளும் எண்ணத்துடன் தேனீக்களில் தனது ஆய்வைத் தொடங்கினார். தேனீக்களில் ஒரு கலப்பினத்தை அவர் தோற்றுவித்த போதிலும், அந்தக் கலப்பினம் நிலைத்து நிற்காமல் அழிந்து போனது. இராணித் தேனீயின் இனப்பெருக்க நடவடிக்கையை கட்டுப்படுத்துவதிலுள்ள சிக்கல்கள் காரணமாக, தேனீக்களின் மரபியல் பற்றிய சரியானதொரு புரிதலை அவரால் கொடுக்க முடியாமல் போனது. அவர் இனங்கண்டு எடுத்துரைத்த சில புதிய தாவர இனங்களுக்குரிய சீர்தர தாவரவியல் ஆசிரிய குறுக்கங்களில் (The standard botanical author abbreviation) ‘மெண்டல்' எனக் குறிப்பிடப்படுகின்றது. 1868 -இல், அரசாங்கம் சமய நிறுவனங்களின் மீது சிறப்பு வரிகளை விதிக்க முயன்ற போது, அதற்கு எதிராக செயற்பட வேண்டிய நிலையில் இருந்தார். எனவே, தனது அறிவியல் நோக்கிலான வேலைகளை முடிவுக்குக் கொண்டு வந்துவிட்டு, நிருவாகக் கடமைகளை செய்யத் தொடங்கினார். சனவரி 6, 1884ஆம் ஆண்டு ஆத்திரியா-அங்கேரி (தற்பொழுதைய செக் குடியரசு)ல் உள்ள பெறனோ என்ற இடத்தில் நீடித்தக் கல்லீரல் அழற்சி (chronic nephritis) நோயால் உயிரிழந்தார். மெண்டலின் ஆராய்ச்சி மீட்டெடுப்பு இருபதாம் நூற்றாண்டின் தொடக்கம் வரை மெண்டலின் ஆராய்ச்சிகளின் முக்கியத்துவம் உணரப்படாமலேயே இருந்தது. 1900ல் இயூகோ டி விரீசு (Hugo de Vries), காருல் கோரென்சு (Carl Correns) மற்றும் எரிக்கு வான் இட்செர்மர்க்கு (Erich von Tschermak) ஆகிய அறிஞர்கள் மெண்டலின் ஆராய்ச்சி முடிவுகளை மீட்டெடுத்தார்கள். அவர்கள் செய்து பார்த்த சோதனைகளில் மெண்டலின் ஆராய்ச்சி முடிவுகளைச் சரிபார்த்துக்கொள்ள முடிந்தது. அதன் பின்னரும் கூட, மெண்டலின் கண்டுபிடிப்புகளின் முக்கியத்துவம் பற்றி வில்லியம் பேட்சனுக்கும் கார்ல் பியர்சனுக்கும் இடையில் கடும் விவாதங்கள் நிகழ்ந்தன. 1918ல், ரொனால்டு பிசர் மெண்டலின் மரபியல் கொள்கைகளை அடிப்படையாகக் கொண்டு நவீன பரிணாம உயிரியல் துறைக்கு வித்திட்டார். 1930கள் 1940 களில், அவரது ஆய்வுகளை மீட்டெடுத்து, டார்வினின் இயற்கைத் தேர்வுக் கொள்கையுடன் சேர்த்து, தற்கால நவீன கொள்கைகளை உருவாக்கினார்கள். மெண்டலின் ஆராய்ச்சி முடிவுகளின் நம்பகத்தன்மை அவ்வப்போது கேள்விக்குளாக்கப்பட்டு வருகிறது. புகழ்பெற்ற புள்ளியியலாளரான ரொனால்டு பிசர் மெண்டலின் ஆய்வுகளில் கூறப்பட்டிருந்த F1 சந்ததியின் விகிதத்தை ஆய்வுசெய்து, அவை நம்ப முடியாத வகையில் மூன்றுக்கு ஒன்று என்ற விகிதத்தை மிக அண்மித்திருப்பதாக கருதினார். மெண்டல், உண்மைக்குப் புறம்பான முறையில் தன் ஆராய்ச்சி முடிவுகளைத் திருத்தி எழுதினார் என்று சொல்ல முடியாது என்றாலும், அவரின் ஆராய்ச்சி முடிவுகள் ஆச்சரியப்படத்தக்க வகையில் எளிமையாக உள்ளன. பெரும்பாலும், அறிவியல் ஆராய்ச்சி முடிவுகள் இவ்வளவு எளிமையாக கிடைத்து விடுவதில்லை. இது போக, அவர் பெரும்பாலும் ஒரே மரபணுவில் ஏற்படும் மாற்றத்தின் காரணமாகத் தாவரங்களில் விளையும் வேறுபாடுகளை மட்டும் கொடுத்திருந்தார். பல மரபணுக்களையும் அவர் கவனித்திருந்தார் என்றால், மரபணுக்களின் இணைப்புகளின் காரணமாக முடிவுகள் வேறு மாதிரியாகவோ இவ்வளவு எளிமையாகவோ கிடைத்திருக்காமல் இருக்கலாம். இதனால், ஒருவேளை மெண்டல், தான் பரிந்துரைத்த மரபியல் கோட்பாடுகளுக்குப் புறம்பாக வந்த ஆராய்ச்சி முடிவுகளை மறைத்திருக்கக் கூடுமோ என்ற ஐயப்பாடும் நிலவுகிறது. மெண்டலும் டார்வினும் இங்கிலாந்து இயற்கையிலாளர் சார்லஸ் டார்வினும் (1809 — 1882) மெண்டலும் ஒரே காலகட்டத்தில் வாழ்ந்தவர்கள். மெண்டல், டார்வினின் ”உயிரினங்களின் தோற்றம்” கட்டுரையைப் படித்திருந்த போதிலும் அதன் முக்கியத்துவத்தை உணர்ந்திருக்கவில்லை. மெண்டலின் ஆராய்ச்சிக் கட்டுரையை டார்வின் பெற்றுக் கொண்ட போதிலும், இறுதி வரை அதைப் படிக்கவில்லை என்று தெரிய வருகிறது. இது போன்ற காரணங்களால், 1920 வரை பரிணாமம் குறித்த கோட்பாடுகள் உருப்பெறாமலே இருந்தன. படங்கள் நூலாதாரம் William Bateson On-line Facsimile Edition: Electronic Scholarly Publishing, Prepared by Robert Robbins Robert Lock, Recent Progress in the Study of Variation, Heredity and Evolution, London, 1906 Reginald Punnett, Mendelism, Cambridge, 1905 Curt Stern and Sherwood ER (1966) The Origin of Genetics. James Walsh, Catholic Churchmen in Science, Philadelphia: Dolphin Press, 1906 Ronald A. Fisher, "Has Mendel's Work Been Rediscovered?" Annals of Science, Volume 1, (1936): 115–137. Discusses the possibility of fraud in his research. வெளி இணைப்புகள் மெண்டல் இணையத்தளம் மெண்டலின் ஆராய்ச்சிக்கட்டுரை (ஆங்கிலத்தில்) மெண்டல் மரபியல் அருங்காட்சியகம் கத்தோலிக்க கலைக்களஞ்சியத்தில் "Mendel, Mendalism" குறித்த பதிவு ஆஸ்திரிய அறிவியலாளர்கள் மரபியலாளர்கள் 1822 பிறப்புகள் 1884 இறப்புகள் செக் உயிரியலாளர்கள் ஆஸ்திரிய உயிரியலாளர்கள்


text: இது ஒரு மீள்பதிவு. எனக்கு சில நாட்களுக்கு முன்னால் கிடைத்த இன்னொரு அனுபவத்தின் காரணமாக இதை மறுபடியும் வெளியிடுகிறேன். முதலில் பதிவு. இன்று (19.11.2007) எதேச்சையாக திண்ணை பத்திரிகையை பார்க்க நேர்ந்தது. அதில் எழுதியிருந்தார்கள், "திண்ணை ஒரு லாபநோக்கற்ற வார பத்திரிக்கை. அதனால், இதற்கு எழுதுபவர்களுக்கு சன்மானம் வழங்கப்படுவதில்லை". இது அவர்கள் கொள்கை. அதைப் பற்றி பிரச்சினையில்லை. இருப்பினும் ஒரு எண்ணம். அப்படியிருந்தும் ஏன் பலர் அதற்கு கட்டுரைகள் அனுப்புகின்றனர்? ஏனெனில் அதில் எழுதுபவர்களுக்கு ஒரு கௌரவம் கிடைக்கிறது. ஆக, பணமாக இல்லாவிட்டாலும் வேறு ஏதோ வகையில் அனுகூலம் கிடைக்கிறது. இது கணையாழிக்கும் பொருந்தும். சுஜாதாவின் தொடர்கதை நிர்வாண நகரத்தில் (நன்றி சுரேஷ்பாபு அவர்களே) கணையாழி பத்திரிகையின் நிர்வாகி வருவார். கணேஷ் வசந்துடன் பேசுவார். அதில் கணையாழியில் வந்த கவிதையை எழுதினவரைப் பற்றிய விசாரணை. "அதை எழுதியவருக்கு சன்மானம் அனுப்பியிருப்பீர்களே, அந்த விலாசம் வேண்டும்" என்று கேட்டதற்கு தயக்கம் மற்றும் பாசாங்கு இல்லாமல் பதில் வரும் கணையாழியிடமிருந்து. "அப்படியெல்லாம் சன்மானம் அனுப்பினால் கணையாழி போண்டியாகி விடும்" ஆனால் இப்பதிவு அதைப் பற்றியல்ல. சேவை உபயோகிப்பாளர் பலருக்கு சேவையின் தேவையான தரம் பற்றி ஐயமே இல்லை. மிகச் சிறந்ததாக இருக்க வேண்டும். ஆனால் அதற்கான விலை என்று வரும்போது மட்டும் மூக்கால் அழுவார்கள். உதாரணம் எனக்கு மிகப் பரிச்சயமான துறையிலிருதே எடுக்கிறேன். சில ஆண்டுகளுக்கு முன்னால் இன்ஸ்டாக் மொழி பெயர்ப்பு சேவை பற்றி ஓர் ஆய்வு நடத்தினார்கள். சேவை பெறுபவர்களிடமிருந்து பல விவரங்கள் கேட்கப்பட்டன. அவர்களது தேவைகள் பற்றியும் கேட்கப்பட்டது. அதில் ஐ.டி.பி.எல்.லில் இருந்து வந்த பதில்கள் அளிக்கும் பார்வை பொதுவாகவே வாடிக்கையாளர்கள் எதிர்ப்பார்ப்பதையே பிரதிபலித்தன. தரம்: மிகச் சிறந்த தரத்தில் எந்த சமரசத்துக்கும் இடமே இல்லை. விலை: ஒரு பக்கத்துக்கு பத்து ரூபாய் மேல் தர இயலாது (அடிமாட்டு விலை எனக் கருதப்படும் இன்ஸ்டாக்கின் ரேட்டே இருபது ரூபாய், அப்போதைய சந்தை விலை 50 ரூபாய்). நான் வேறு இடத்தில் படித்த ஒரு விஷயம் இங்கு ஞாபகத்துக்கு வருகிறது. இது ப்ளாண்டி என்னும் காமிக்ஸில் படித்தது. ப்ளாண்டி என்னும் பெண்மணியும் அவரது சினேகிதியும் கேட்டரிங் தொழில் நடத்துகிறார்கள். அவர்களிடம் ஒரு வாடிக்கையாளர் வருகிறார். கேட்டரிங் செய்ய கொட்டேஷன் கேட்கிறார். அவரது எதிர்ப்பார்ப்புகள் அபரிதமான அளவில். போட வேண்டிய ஐட்டங்கள் அதிகம். அதுவும் சுடச்சுட இன்முகத்துடன் பரிமாற வேண்டும். இவர்கள் கொடுத்த கொட்டேஷனைக் கேட்டு தன்னால் அவ்வளவு பணம் தர இயலாது என்று கூறிவிடுகிறார். பின் ஏன் இவ்வளவு ஸ்பெசிஃபிக்கேஷன் தந்தாராம் எனக் கேட்டால் நல்ல தரம் பெற பணம் பிரச்சினையாக இருக்கக் கூடாது என்று சிரிக்காமல் கூறுகிறார். நான் மேலே குறிப்பிட்ட இன்ஸ்டாக் இப்போது கிட்டத்தட்ட இல்லாமலேயே போய் விட்டது. அதற்கு காரணம் பல. அரசுக்கே அதை மூட வேண்டும் என்ற எண்ணம் வந்து விட்டது. இன்னும் காரணங்களும் உண்டு. அவற்றில் நான் பார்த்த முக்கியமானது என்னவென்றால் அவர்கள் வாடிக்கையாளர்கள் மற்றும் மொழிபெயர்ப்பாளர்களை நடத்திய விதமே. இன்ஸ்டாக்கில் ஒவ்வொரு வேலைக்கும் இரண்டு விலைகள் உண்டு. அர்ஜண்ட் ஆர்டினரி போல என்று வைத்துக் கொள்ளுங்களேன். அர்ஜண்டுக்கு 300 சொற்கள் கொண்ட ஒரு பக்கத்துக்கு 30 ரூபாய் தருவார்கள். வேலை துரிதமாக முடிக்க வேண்டும் (அதைவிட துரிதமாக நான் வேலை செய்ததால் எனக்கு இது பிரச்சினையே இல்லை என்பது வேறு விஷயம்). ஆர்டினரி வேலைக்கு பக்கத்துக்கு 20 ரூபாய்தான் தருவார்கள். ஆனால் அவகாசம் அதிகம் தருவார்கள். இது ஏற்று கொள்ளக்கூடிய ஏற்பாடே. ஆனால் திடீரென ஒரு குளறுபடி நடந்தது. தில்லியிலேயே உள்ள வாடிக்கையாளர்கள் நேரடியாக வந்து நயமாகப் பேசி ஆர்டினரி வேலையை சீக்கிரம் முடித்து கொடுக்கச் சொல்வார்கள். வெளியூரில் இருப்பவர்களால் அவ்வாறு செய்ய இயலாது. ஆகவே பல முறை ஆர்டினரி வேலை அர்ஜண்ட் வேலையின் நேரத்துக்குள் முடிக்க வேண்டியிருந்தது. பணம் என்னவோ அதே 20 ரூபாய்தான். இது வாடிக்கையாளர்களது சமன்பாட்டை பாதித்தது. இம்மாதிரி வேலைகளுக்கு முக்கியமாக என்னைத்தான் நாடுவார்கள். நானும் வேறு வேலை இல்லாதிருந்தால் அவர்கள் கோரிக்கையை நிறைவேற்றுவேன். ஆனால் ஒரு நிலைக்கு அப்புறம் நான் மறுக்க ஆரம்பித்தேன். ஒன்று அர்ஜண்ட் வேலைக்கான சம்பளம் தரவேண்டும் இல்லையெனில் ஆர்டினரி வேலைக்கான கால அவகாசம் தர வேண்டும் என்று கொடி பிடித்ததில், ஜெர்மன் மற்றும் பிரெஞ்சு மொழிபெயர்ப்புகளில் இது முடிவுக்கு வந்தது. இன்ஸ்டாக்குக்காக நான் வேலை செய்த காலக்கட்டத்தில் (1981-1995) பக்கத்துக்கான விலையும் மெதுவாக படிப்படியாக உயர்ந்து ஆர்டினரி வேலைக்கான விலை 70 ரூபாயை எட்டியது நிஜமே. ஆனால் அதற்குள் எனது சந்தை ரேட் 200 ஆயிற்று. ஆகவே நான் வேறு வழியின்றி இன்ஸ்டாக் வேலைகளை மறுக்க ஆரம்பித்தேன். (இப்போது ரேட் 500 ரூபாய்க்கும் மேல், 200 சொற்கள் கொண்ட பக்கத்துக்கு). நல்ல சேவை வேண்டுமானால் நல்ல விலையும் தரத் தயாராக இருக்க வேண்டும். இல்லாவிட்டால் கஷ்டம்தான். ஆங்கிலத்தில் ஒரு சொலவடை உண்டு. "If you want to pay peanuts, you will get only monkeys". இன்னும் ஒரு விஷயம். இவ்வளவு பேசும் டோண்டு ராகவன் ஏன் இன்ஸ்டாக்குக்கு வேலை செய்திருக்க வேண்டும் என்று நினைப்பவர்களுக்காக கூறுகிறேன். 1. அக்காலக் கட்டத்தில் சோஷலிச பொருளாதாரத்தில் அன்னிய நாடுகளுடன் செய்து கொள்ளும் தொழில்நுட்ப ஒப்பந்தங்கள் வெகு குறைவு. ஆகவே மொழிபெயர்ப்பு வேலைகளும் குறைவே. 2. அரசு துறைகள் தங்களுக்கு தேவையான மொழிபெயர்ப்புகளை இன்ஸ்டாக் மூலம்தான் செய்வித்து கொள்ள வேண்டும் என்பது அப்போதைய அரசின் கொள்கை. ஆகவே வேலைகள் இன்ஸ்டாக்கில்தான் அதிகம் கிடைத்தன. 3. எவ்வளவுக்கெவ்வளவு வேலை செய்கிறேனோ அவ்வளவுக்கவ்வளவு எனது மொழியின் தரம் கூடுமல்லவா. (இப்போதைக்கு நான் பதிவுகள் போடுவதற்கும் எனது தமிழின் தரத்தை உயர்த்திக் கொள்வது எனது நோக்கங்களில் ஒன்றே என்று இந்த இடத்தில் கூறிவிடுகிறேன்). 4. எல்லாவற்றையும் விட முக்கியமாக இன்ஸ்டாகின் உதவியால் என்னால் ஒரு வெற்றிகரமான மொழிப் பெயர்ப்பாளனாக மாற முடிந்தது. அதாவது டில்லியில் கால் ஊன்றிக் கொள்ள ஒரு இடம் கிடைத்து, ஐ.டி.பி.எல்லில் நல்ல வேலை கிடைத்து, அனுபவம் பல பெற்று, என்றெல்லாம் கூறிக் கொண்டே போகலாம். இப்பதிவை இற்றைப்படுத்த தூண்டுதலாக இப்போது கிடைத்த அனுபவமும் அதேதான். முதலில் பல கேள்விகள் கேட்டனர், எனது சேவையின் தரம் பற்றி. அதாவது பிராஜக்டுகளை குறித்த நேரத்துக்குள் மிகத்தரமான முறையில் தரவியலுமா என்று. தாராளமாகச் செய்யலாம், சரியான விலை அதற்கெல்லாம் கிடைத்தால் என்று நான் பதிலளிக்க, வந்ததையா ஆஃபர். The work is for a semi private publication we have got 3 other Translators for various parts and we pay Rs 40 per page Will this work for you? if possible please look into the baraha font as the others are doing it in that Thanks எனது பதில்: How many words are there in your page? Even assuming a modest figure 200 words in a page, Rs. 40 represents just 20 paise per word. This is a ridiculously low rate as far as I am concerned. I charge Rs. 3 per word and this works out to Rs. 600 per page of 200 words. I am not interested to accept your work at the very low rate of Rs. 40 per page. இதற்கு வந்த பதில்: This is not technical writing. Linguistic companies charge rs 50 per page for non profit religious translations. like kumbabhishekam newsletters sthala puranas etc எனது பதில்: It is immaterial as to the purpose of the translation. As far as I am concerned, time is money and your pages will take up the same time as in the case of my regular translation assignments. My time in a day is limited to just 16 hours at the computer and I cannot afford to waste my time in so called non profit translations. Please see my blog post on the subject of non-profit organizations அவர்கள் விடவில்லை. [They have to prove a point. Money was no object (they have none)]. We had send the message to xxx groups - for vaideekas & house wife's who are good at this and may want to do a noble service & also get paid & we have found about 19 responses & they had already started work. The message was forwarded. very very sorry to have taken up your time. எனது முடிவான பதில்: It is good that this has happened. There are housewives and Vaithikas with oodles of time at their disposal and can welcome a few pocket money. Their livelihood needs are met otherwise. but in my case, my sole source of income is translation. Trouble is, you want a serious professional delivering jobs in right time and in the bargain delivering perfect work as well. Quite laudable objectives. But then you are not ready to shell out the extra money for these enhanced requirements. Please read my post on this sort of demands by the client at http://dondu.blogspot.com/2007/11/blog-post_19.html மீண்டும் டோண்டு ராகவன். ஒரு மொழிபெயர்ப்பு என்றால் எவ்வளவு வேலை அது பிடிக்கும் என்பதையே புரிந்து கொள்ள முடியாதவர்களிடம்/விரும்பாதவர்களிடம் இப்படித்தான் கடுமையாகப் பேச வேண்டியிருக்கிறது. இதில் நான் இழக்கப்போவது ஒரு கொத்தடிமையின் நிலையையே. யாருக்கு வேண்டும் அது? எனது துபாஷி வேலையில் இன்னிக்கு தமாஷ் என்ற தலைப்பில் இட்ட பதிவில் அவதூறு ஆறுமுகம் போன்றவர்கள் என்னவெல்லாம் ஃபிலிம் காட்டினர் என்பதைப் பாருங்களேன் (உழைக்காமல் ஆயிரத்தி இருநூறு ரூபாயை கொண்டுவந்தது திருட்டுக்கு சமம் அல்லவா டோண்டு ராகவன் அவர்களே?). ஆனால் இதே விஷயத்தை நான் மொழிபெயர்ப்பாளர் தலைவாசலாம் ப்ரோஸ்.காம்-ல் பதிவிட்டபோது சக மொழிபெயர்ப்பாளர்களிடமிருந்து அமோக ஆதரவே கிடைத்தது. இதைத்தான் “எருதின் நோய் காக்கைக்குத் தெரியுமா” என்று கூறுகிறார்களோ? :))))))) அன்புடன், டோண்டு ராகவன் 109-மகா பெரியவா – அனுபவங்கள் ஆயிரம் - வி.என்.சிதம்பரம் கூறுகிறார்... ரொம்ப வருஷத்துக்கு முன்னாடி காஞ்சிப் பெரியவர் தாம்பரம் தாண்டி நடந்து போயிருக்கார். அப்போது அங்கு ஒட்டப்பட்டிருந்த போஸ்டரை எதேச... 11 hours ago


text: சிப்காட் அமைக்க நிலம் கையகப்படுத்துவதற்கு கிராம மக்கள் எதிர்ப்பு- Dinamani சிப்காட் அமைக்க நிலம் கையகப்படுத்துவதற்கு கிராம மக்கள் எதிர்ப்பு சிப்காட் அமைக்க நிலம் கையகப்படுத்துவதற்கு எதிர்ப்பு தெரிவித்து, கிருஷ்ணகிரி மாவட்ட ஆட்சியர் சு.பிரபாகரிடம், குருபரப்பள்ளி கிராமத்தைச் சேர்ந்த பொதுமக்கள் மனு அளித்தனர். கிருஷ்ணகிரி மாவட்டம், குருபரப்பள்ளி கிராமத்தைச் சேர்ந்த பொது மக்கள், முன்னாள் ஊராட்சி மன்றத் தலைவர் ஜெயலட்சுமி சுப்பிரமணி தலைமையில், மாவட்ட ஆட்சியர் சு.பிரபாகரிடம் திங்கள்கிழமை அளித்த கோரிக்கை மனுவின் விவரம்: குருபரப்பள்ளியில் 100 - க்கும் மேற்பட்ட குடும்பங்கள் மூன்று தலைமுறைகளாக கடந்த 150 ஆண்டுகளாக வாழ்ந்து வருகிறோம். இங்குள்ள நிலங்களைச் சமன்படுத்தி ராகி, நெல், அவரை, துவரை போன்ற பயிர்களையும், மா, தென்னை, தேக்கு போன்ற மரங்களையும் வளர்த்து விவசாயம் செய்து வருகிறோம். இந்த நிலங்களைத் தவிர வேறு வருவாய் தற்போது, அரசானது, இந்த விளைநிலங்களைக் கையகப்படுத்தி சிப்காட் அமைக்க திட்டமிட்டுள்ளதாக அறிகிறோம். அவ்வாறு, விளைநிலங்களை கையகப்படுத்தினால், பல குடும்பங்கள் ஆதரவின்றி நடுத்தெருவில் நிற்க வேண்டி இருக்கும். எனவே, எங்களுக்கு மாற்று இடமோ அல்லது இழப்பீடோ வழங்க நடவடிக்கை எடுக்க வேண்டும் என தெரிவித்துள்ளனர்.


text: சைதாப்பேட்டையில் 1000க்கும் மேற்பட்ட தொழிலாளர்கள் போராட்டம்.. போக்குவரத்து ஸ்தம்பிப்பு | More than 1000 people from Workers Union Arrested in Saidapet - Tamil Oneindia ஊரடங்கு தளர்வு.. சென்னையிலிருந்து ஓடத் தொடங்கின பஸ்கள்.. பயணிகளுக்கு நிபந்தனைகள் Published: Thursday, January 25, 2018, 13:47 [IST] சென்னை : சென்னை சைதாப்பேட்டையில் பல்வேறு கோரிக்கைகளை வலியுறுத்தி சாலை மறியல் போராட்டத்தில் ஈடுபட்ட ஆயிரத்திற்கும் மேற்பட்ட தொழிற்சங்கத்தினர் கைது செய்யப்பட்டு உள்ளனர். கடந்த 20ம் தேதி முதல் தமிழகமெங்கும் அரசுப் பேருந்து கட்டணங்கள் உயர்த்தப்பட்டன. இந்த திடீர் கட்டண உயர்வால் பொதுமக்கள் பெரிதும் பாதிக்கப்பட்டு உள்ளனர். இதனைக் கண்டித்து மாநிலம் முழுவதும் பல்வேறு போராட்டங்கள் நடந்து வருகின்றன. இந்த போராட்டத்தில் மாணவர் அமைப்புகள், அரசியல் கட்சிகள் என பலதரப்பட்ட இயக்கங்களும் போராட்டத்தில் குதித்து உள்ளன. இதனால் தமிழகத்தில் பரபரப்பான சூழல் நிலவி வருகிறது. இந்நிலையில், இன்று காலை 10.30 மணியளவில் சென்னை சைதாப்பேட்டையில் தொழிற்சங்கத்தினர் திடீர் சாலை மறியல் போராட்டத்தில் ஈடுபட்டனர். அவர்கள் பேருந்து கட்டண உயர்வை திரும்ப பெறுதல், அரசு ஊழியர்களுக்கு குறைந்தபட்ச ஊதியமாக 18 ஆயிரம் வழங்குதல் ஆகிய கோரிக்கைகளை வலியுறுத்தி போராட்டத்தில் ஈடுபட்டனர். இந்த திடீர் சாலை மறியலால் அண்ணா சாலையில் போக்குவரத்து ஸ்தம்பித்தது. இதனையடுத்து காவல்துறையினர் விரைந்து வந்து அங்கு போராட்டத்தில் ஈடுபட்டிருந்த 1000 பேரையும் கைது செய்தனர். இதனால் அந்தப்பகுதியில் பரபரப்பு ஏற்பட்டது. அதே போல தமிழகத்தில் பல பகுதிகளிலும் தொழிற்சங்கத்தினர் இன்று போராட்டத்தில் ஈடுபட்டு கைதாகி உள்ளனர். விழுப்புரத்தில் 250 பேரும், ராணிப்பேட்டையில் 200 பேரும் கைதாகி உள்ளனர். தமிழகம் முழுவதும் பஸ் ஓடும்.. இபாஸ் முறை ரத்து.. மிகப்பெரிய தளர்வு அறிவித்த ஸ்டாலின் இலவச டவுன் பஸ் டிக்கெட்டில்.. அதுவும் பிங்க் கலர் பயணச் சீட்டில்.. சூப்பர் மாற்றத்தை கவனிச்சீங்களா! நாளை முதல் பஸ்கள் ஓடும்.. மாவட்டம் விட்டு மாவட்டம் பேருந்துகள் இயங்கும்.. அமைச்சர் அறிவிப்பு தமிழக ஊரடங்கு தளர்வுகள்.. எங்கெல்லாம் பேருந்துகள் ஓடும்.. எந்த மாவட்டத்திற்கு என்னென்ன தளர்வுகள்! bus fare protest arrest saidapet workers union பேருந்து கட்டண உயர்வு போராட்டம் சாலை மறியல் More than 1000 people from Workers Union Arrested in Saidapet for protesting. They demanded that the Minimum wage hike and Bus fare cut off. Workers union members protesting all over Tamilnadu.


நான் மரபுகள் பற்றி தெரியாத ஒரு சாதாரண மனிதன் – இந்தியப் பிரதமர் மோடி – GTN நான் மரபுகள் பற்றி தெரியாத ஒரு சாதாரண மனிதன் – இந்தியப் பிரதமர் மோடி நான் ஒரு சாதாரண மனிதன். எனக்கு மரபுகள் குறித்து அவ்வளவாகத் தெரியாது என இந்தியப் பிரதமர் நரேந்திர மோடி தெரிவித்துள்ளார். இந்தியப் பிரதமர் உலக தலைவர்களை கட்டி அணைத்து வரவேற்பதையும் உரையாடுவதையும் எதிர்கட்சிகள் கிண்டல் செய்வது குறித்தே அவர் இவ்வாறு தெரிவித்துள்ளார். பிரதமரின் கட்டிப்பிடி ராஜதந்திரம் பலிக்கவில்லை என ராகுல் காந்தி விமர்சனம் செய்திருந்த நிலையில் ஆங்கில தனியார் தொலைக்காட்சி ஒன்றுக்கு இந்தியப் பிரதமர் அளித்துள்ள போட்டியிலேயே இவ்வாறு கூறினார். பிறரைப் போல நான் பயிற்சி பெற்றிருந்தால், நானும் உலக தலைவர்களை சந்திக்கும் போது கை குலுக்கி வரவேற்பு செய்துவிட்டு நின்றிருப்பேன். உலகத் தலைவர்களை நான் கட்டித் தழுவி வரவேற்கிறேன். இதை அவர்களும் ரசித்து வருகின்றனர். இதனால் வெளிநாட்டுத் தொடர்புகளும் அதிகரித்து வருகின்றன என்று பிரதமர் தெரிவித்துள்ளார். அத்துடன் பாதகமாக இருக்கும் சூழலை எப்படி வாய்ப்பாக மாற்றுவது என்பது அடிப்படை இயல்புகளில் ஒன்றாக உள்ளது. ஆனால், நான் ஒரு சாதாரண மனிதன், எனது நாட்டுக்கு எந்த தீங்கும் ஏற்படாமல் இருப்பதை உறுதி செய்யவே நான் முயற்சிக்கிறேன். எனது உடலின் ஒவ்வொரு அணுவும் நமது நாட்டுக்கு கடன்பட்டுள்ளது என்றும் அவர் குறிப்பிட்டார். அத்துடன் நாட்டு மக்களுக்காக பணியாற்றுவதற்காகவே எனது உடல் அர்ப்பணிக்கப்பட்டுள்ளது. சாதாரண மனிதனின் கண்களில் திருப்தியை நான் காணும்போது என்னுள் ஒரு புதிய உத்வேகம் பிறக்கிறது என்றும் கூறினார். நான் பிரதமரானபோது, எனக்கு குஜராத்தைத் தவிர வேறு எதுவும் தெரியாது என்று சிலர் விமர்சனம் செய்தனர். வெளியுறவுக் கொள்கைகளை அவர் எப்படி கையாளப் போகிறார் என்றும் கேள்வி எழுப்பினர். விமர்சனங்களை தாங்கி, பாதகமான வாய்ப்புகளை சாதகமாக்கினேன் என்றும் தெரிவித்தார். ஆட்சியின் மீது மக்கள் விமர்சனங்களை வைக்கும் போது அதை குறையாக நான் கருத வில்லை. மக்களால் முன் வைக்கப்படும் விமர்சனங்களில் இருந்து குறைகளை உணர்ந்து அவற்றில் இருந்து நம்மை நாம் உயர்த்திக்கொள்ளத்தான் வேண்டும் இவ்வாறு தனது பேட்டியில் மோடி தெரிவித்தார். Tagstamil tamil news இந்தியப் பிரதமர் இந்தியா உலக தலைவர்களை கட்டி அணைத்து சாதாரண மனிதன் தெரியாத நரேந்திர மோடி மரபுகள் ராகுல் காந்தி விமர்சனம் ஜனாதிபதி பொருளாதாரத்தைப் பொறுப்பேற்றுக்கொள்ள மாட்டார் – ஐ.தே.க மத்திய பிரதேச ஆளுநராகிறார் குஜராத் முன்னாள் முதல்வர் ஆனந்தி பென்


டில்லி இன்று காலை 9 மணி நிலவரப்படி இந்தியாவில் கொரோனா பாதிப்பு விவரம் வருமாறு இன்று காலை 9 மணிக்கு இந்தியாவில் கொரோனா பாதிப்பு விவரம் குறித்து சுகாதார அமைச்சகம் தகவல் வெளியிட்டுள்ளது. சென்ற 24 மணி நேரத்தில் 693 புதிய கொரோனா நோயாளிகள் கண்டறியப்பட்டுள்ளனர். மொத்த கொரோனா பாதிப்பு எண்ணிக்கை 4067 ஆகி உள்ளது. கடந்த 24 மணி நேரத்தில் 25 பேர் குணம் அடைந்துள்ளனர். மொத்தம் குணம் அடைந்தோர் எண்ணிக்கை 292 ஆகும். கடந்த 24 மணி நேரத்தில் 32 பேர் மரணம் அடைந்துள்ளனர். மரணமடைந்தோர் எண்ணிக்கை 109ஆகி உள்ளது. நன்றி : என் டி டி வி கார்ட்டூன் கேலரி Related PostsTags: 9 am status, corona, india, Patrikaidotcom, tamil news, இந்தியா, காலை 9 மணி நிலவரம், கொரோனா 1f3a


சுதந்திர இந்தியாவின் கொள்கை சமாதானமே என்றும் ஆகவே, ஆயுத ஒழிப்பு, மற்றும் அணு ஆற்றலை யுத்த நோக்கங்களுக்கு அல்லாமல் சமாதானக் காரியங்களுக்கே பயன்படுத்தல் ஆகியவற்றை முறையாகச் செயல்படுத்துவோம் என்றும் அடிக்கடி முழங்கி வந்த பண்டித ஜவஹர்லால் நேரு, 1960க்குப் பிறகு தான் முழங்கி வந்த இந்த விஷயங்களில் அதிகமாக அக்கறை காட்டவில்லை என்று சொல்லப்படுகிறது. இந்த மாற்றத்துக்கு ஒரு வரலாற்றுப் பின்னணி உண்டு. இந்த பின்னணி இந்திய சீன எல்லைத் தகராறிலிருந்து தொடங்குகிறது. 1959 மார்ச் 31 வாக்கில் திபெத்து நாட்டைச் சேர்ந்த தலாய் லாமா திபெத்திலிருந்து தப்பி ஓடிவந்து இந்தியாவிடம் புகலிடம் கேட்டு இந்திய அரசின் பாதுகாப்பில் இந்தியா வந்து தங்குகிறார். இதையொட்டி ‘இந்தி – சீனி’ பாய் பாய் நட்புறவு விரிசலடைகிறது. இந்தியாவுக்கும் சீனாவுக்கு மான எல்லைத் தகராறுப் பிரச்சனை முன்னுக்கு வந்து முற்றுகிறது. இந்தியா, இமாலய மலைப்பகுதியில் தனது எல்லை என்று கருதி வந்த எல்லையோரப் பகுதிகளில் பாதுகாப்பு நடவடிக்கைகளை வலுப்படுத்தத் துவங்குகிறது. எல்லையோரக் காவல்படைப் போர் வீரர்களை உஷார் நிலையில் வைக்கிறது. இதனால், எந்த நேரத்திலும் இந்தியாவுக்கும் சீனாவுக்குமான யுத்தம் வெடிக்கலாம் என்கிற பதட்ட நிலை நிலவுகிறது. இந்தச் சூழலில்தான் 1961 பிப்ரவரி 2ஆம் தேதி பாபா டெல்லியில் பத்திரிக்கையாளர்களிடம், இந்தியா அணுகுண்டு தயாரிக்க வேண்டும் என்று முடிவு செய்தால், இன்னும் இரண்டே ஆண்டுகளில் அதனால் அணுகுண்டு தயாரிக்க முடியும் என்கிறார். பாபாவின் குரல் பாபா என்கிற தனிப்பட்ட மனிதரின் குரல் அல்ல ,அது இந்திய அரசின் குரல். பாபா மிகச் சிறந்த அணுசக்தி விஞ்ஞானி என்பதிலோ, அவரது திறமையிலோ, மேதமையிலோ யாருக்கும் சந்தேகம் இருக்க முடியாது. உண்மையிலேயே அவர் சிறந்த மேதைதான் ஆனால் அவர் பிறந்த குடும்பம், வளர்ப்பு, படித்த, உருவாக்கப்பட்ட சூழல் இந்திய ஏகபோகத் தொழில் குடும்பங்களுள் ஒன்றான டாடா குடும்பப் பின்னணி ஆகியன இயல்பாகவே இந்திய அரசின் நலனுக்கு நெருக்ககமாக அவரைச் சிந்திக்க வைத்தன . அதே போல இந்திய அரசின் நலனுக்கும் இதுபோன்ற அறிவியலாளர்களின் தேவை அவசியமாகியது இப்படிப்பட்ட பரஸ்பர இணக்கத்தில் இந்திய அரசின் ராணுவ பலத்தை வலுப்படுத்த அணுகுண்டு தயாயரிக்க அதற்கான தொழில் நுட்பம் தெரிந்த ஒருவர் இயல்பாகவே அப்படிப்பட்ட போராயுதம் தயாரிக்க வேண்டும் என்று விரும்பியதிலோ, நிலவுகிற வாய்ப்பைப் பயன் படுத்தி அப்படித் தயாரிக்க முடியும் என்று அறிவித்ததிலோ ஆச்சரியப்பட எதுவுமில்லை. ஆச்சரியப்படத்தக்கது, அப்போதைய இந்தியாவின் பிரதமரும், மனிதருள் மாணிக்கம், சமதானப் புறா என்றெல்லாம் போற்றப் பட்டவருமான ஜவஹர்லால் நேரு இந்திய அரசின் நலன்களுக்குகந்த அளவில் பாபாவின் விருப்பங்களைப் பூர்த்தி செய்ய இணங்கியதுதான். பாபாவின், ‘வசியங்களுக்கு’ இணங்கி நேருவே, அணுசக்தியை ஆக்கப் பணிகளுக்குப் பயன்படுத்துவதோடு மட்டுமல்லாமல், பாதுகாப்புப் பணிகளுக்கும் பயன்படுத்தும் வகையில் நாம் தயாரிப்போடு இருக்கவேண்டும் என்று சொன்னதாக கூறப்படுகிறது. அவர் இவ்வாறு கூறியதற்கு பாபாவின் வசியம் மட்டும் காரணம் அல்ல, இந்திய - சீன எல்லைத் தகராறு முற்றி அது யுத்தமாகவும் வெடித்துவிட்டதும் ஒரு காரணம் என்பதையும் நாம் ஞாபகத்தில் கொள்ளவேண்டும். இப்படி யுத்தம் வெடித்து இந்தியா அடுத்தடுத்து தோல்விகளைச் சந்தித்த சூழலில்தான், இந்தியா இங்கி லாந்தையும், அமெரிக்காவையும் நோக்கி ராணுவ உதவி கோரி கையேந்தியது. பிரதமர் நேரு, அப்போதைய அமெரிக்க ஜனாதிபதியாக இருந்த கென்னடிக்கு 1962 நவம்பர், 19இல் மிகவும் பரிதாபகரமான ஒரு வேண்டுகோளை விடுத்தார். “எங்களுக்கு அதிகமான உதவி தேவைப்படுகிறது. காரணம் இது எங்களுக்கு வாழ்வின் இருப்பு பற்றிய பிரச்சனையாக இருக்கிறது. எங்களுக்கு எல்லா விதமான உதவியும் தேவைப்படுகிறது. இதில் நாங்கள் கூச்சப்படு வதற்கே எதுவுமில்லை” என்பதே அந்த வேண்டுகோள். இப்படி இந்தியா யுத்த நெருக்கடியில் சிக்கியிருந்த சூழலில் தான் அணுசக்தியை, அணுகுண்டு தயாரிக்கும் முயற்சிகளுக்கு பாபா நேருவை இணங்க வைத்தார். இந்த இணக்கத்தின் முதல் நடவடிக்கைதான் நேரு அமெரிக்க ஜனாதிபதிக்கு வேண்டுகோள் விடுக்க இரண்டு மாதங்களுக்கு முன்பே அதாவது செப்டம்பர் 15, 1962இல் இந்தியப் பாராளுமன்றத்தில் அணு சக்திச் சட்டமான (ATOMIC ENERGY ACT) நிறைவேற்றப்பட்டது. ஏற்கெனவே முதல் அணுசக்திக் கமிஷன் நிறுவிய காலத்திலேயே ஓர் அணுசக்திச் சட்டம் உருவாக்கப்பட்டிருந்தது. அந்த அணுசக்திச் சட்டம் 1948இல் கொண்டு வரப்பட்டது. அதாவது அணுசக்தியை ஆக்கப் பணிகளுக்கு மட்டுமே பயன்படுத்துவது என்று இந்திய அரசு கொள்கை கொண்டிருந்த நாளில் உருவாக்கப்பட்டது அது. இப்போது அரசின் கொள்கையில் மாறுதல் ஏற்பட்டு அணு சக்தியை ஆக்கப் பணிகளுக்கு மட்டுமல்லாமல், பாதுகாப்புப் பணிகளுக்கு, அதாவது ராணுவக் காரியங்களுக்கும், நேரடியாகவே சொல்வதானால் அணுகுண்டு தயாரிப்பதற்கும் பயன்படுத்த வேண்டும் என்று முடிவு செய்துவிட்ட பிறகு இதற்கு ஏற்ப ஓர் அணுசக்திச் சட்டம் தேவைப்பட்டது. இப்படி இந்தத் தேவையொட்டி உருவாக்கப்பட்டதுதான் இந்திய அணுசக்திச் சட்டம் 1962. எனவே இந்த அணுசக்திச் சட்டம் 1962, ஏற்கெனவே இருந்த அணுசக்திச் சட்டம் 1948ஐத் திரும்பப் பெற்று, அந்த இடத்தில் அதற்குப் பதிலாகப் புதிய வேறு ஒரு சட்டத்தை நடைமுறைக்குக் கொண்டு வந்தது என்பது முக்கியம். இந்தச் சட்டம் செப்டம்பர் 21, 1962லிருந்து அமலுக்கு வந்தது. ‘டெம்மி’ அளவிலான புத்தக வடிவத்தில் 24 பக்கங்களைக் கொண்டதாக உள்ள இந்தச் சட்டம் 32 பிரிவுகளை உடையது. இதில் 32ஆவது பிரிவு 1974ஆம் ஆண்டு கொண்டு வந்த ஒரு சட்டத்தின் மூலம் ரத்து செய்யப்பட்டு எஞ்சிய 31 பிரிவுகளும் தற்போதும் அப்படியே அமலில் இருந்து வருகின்றன. இந்தச் சட்டத்தின் முழுமையையும் இங்கே ஆராய்வது இடவசதியளிக்காது என்பதால் இந்தச் சட்டத்தின் முக்கியமான சில பகுதிகளை மட்டும் பார்த்து வைத்துக் கொள்ள வேண்டியது நம் விவாதத்துக்கு அவசியமாகிறது. உதாரணமாகப் பிரிவு 3 அணுசக்தியின் உற்பத்தி வளர்ச்சி, அந்தச் சக்தியை எவ்வாறு பயன்படுத்துவது, அதில் எப்படிப்பட்ட ஆராய்ச்சிகளை மேற்கொள்வது, உற்பத்தி செய்யப்படும் சக்தியை என்னென்ன விதங்களில் பயன் படுத்துவது என்பதற்கான சில அதிகாரங்களை மத்திய அரசுக்கு அளிக்கிறது. பிரிவு 18, அணுசக்தி சம்பந்தப்பட்ட எந்தத் தகவலையும் அதை ஆவணமாகவோ, வரைபடமாகவோ, புகைப்பட மாகவோ, திட்டப்படமாகவோ, மாதிரிப்படமாகவோ, வேறு எந்த ரூபத்திலோ அறிந்து கொள்வதைத் தடுக்க மத்திய அரசுக்கு முழு அதிகாரம் அளிக்கிறது. பிரிவு 20 , அணுசக்திக் கமிஷனால் ஒப்புதல் அளிக்கப்படாத எந்தத் தனிநபரோ அல்லது அமைப்போ அணுசக்திக் கமிஷன் அணுசக்தியோடு சம்பந்தப்பட்டதாக நம்பும் எந்த ஒரு விஷயத்திலும் ஆய்வுகள் மேற்கொண்டு கண்டுபிடிப்புகள் நிகழ்த்துவதையோ அதைப் பதிவு செய்து கொள்வதையோ தடை செய்கிறது. பிரிவு 21, சட்டபூர்வமான அல்லது சமரசபூர்வமான எந்த ஒரு பிரச்சனையிலும் அணுசக்திக் கமிஷனுக்கே முழு அதிகாரம் அளிக்கவும், அதுவே இப்பிரச்சனை பற்றி இறுதி முடிவு எடுக்கவும் வகை செய்கிறது. மத்திய அரசு என்பது அணுசக்தித் துறையைப் பொறுத்தமட்டில் பிரதமர் மற்றும் அணுசக்திக் கமிஷனின் தலைவர் இருவரோடு மட்டுமே சம்பந்தப்பட்ட விஷயம் என்பதோடு, பிரதமர் என்பவர் அணுசக்திக் கமிஷனின் வேண்டுகோளுக்கிணங்க செயல்படுவார் என்பதால், மத்திய அரசு என்பது முழுக்க முழுக்க அணுசக்திக் கமிஷன் தலைவராகவும், அணுசக்தித் துறைச் செயலாளராகவும் செயல் படுபவர்தான். அவர் ‘பாபா’ தான் என்ற நிலைக்கு இருந்தது. ஆகவே சுருக்கமாக 1962 அணுசக்திச் சட்டம் வரம்பற்ற அதிகாரங்களை மத்திய அரசுக்கு வழங்கியதன் மூலம் அப்போது பொறுப்புகளில் இருந்த பாபாவுக்கே சகல அதிகாரங்களையும் வழங்குவதாக ஆகியது. அணுசக்தி பற்றிய திட்டமிடுதல், செயல்படுத்துதல், அதுபற்றி தகவல்கள் அளித்தல், கட்டுப்பாடுகள் விதித்தல், மற்றும் அணுசக்தியோடு சம்பந்தப்பட்டதாகக் கருதப்படும் இதர தொழில்களின் மீதும் முழு ஆதிக்கம் செலுத்தல் ஆகிய எல்லையற்ற அதிகாரங்களை 1962 அணுசக்திச் சட்டம் அறிவர் பாபாவுக்கு வழங்கியது. இதன் மூலம் இந்தியா அணுசக்தியின் உற்பத்தி, பயன்பாடு, எதிர்காலம் ஆகிய எல்லாவற்றையும் தீர்மானிக்கும் ஏகச் சக்கரவர்த்தியாக பாபாவே திகழ்ந்தார் என்பது குறிப்பிடத் தகுந்தது. அதோடு, சமாதானத்துக்கும் ஆக்கப் பணிகளுக்குமே அணுசக்தியைப் பயன்படுத்துவோம் என்று பறைசாற்றி வந்த சமதானப்புறா அணுசக்தியை அணுகுண்டு தயாரிப்புக்கு பயன்படுத்த ஒப்புதல் தந்ததோடு அதுபற்றிய ரகஸ்யங்களை பாதுகாக்க சட்டமும் இயற்றித் தந்தார் என்பதும் குறிப்பாக கவனிக்கத்தக்கது.


அக்.19: பெட்ரோல் ரூ.76.09; டீசல் ரூ.69.96| Dinamalar அக்.19: பெட்ரோல் ரூ.76.09; டீசல் ரூ.69.96 Updated : அக் 19, 2019 06:26 | Added : அக் 19, 2019 06:25 சென்னை: சென்னையில் இன்று (அக்.19) பெட்ரோல் விலை, லிட்டருக்கு ரூ.76.09 காசுகள், டீசல் விலை, லிட்டருக்கு ரூ.69.96 காசுகள் என நிர்ணயம் செய்யப்பட்டுள்ளது. எண்ணெய் நிறுவனங்கள் வெளியிட்டுள்ள அறிவிப்பில், சென்னையில் பெட்ரோல், நேற்றைய விலையில் மாற்றமின்றி, ஒரு லிட்டர் ரூ.76.09 ஆகவும், டீசல், நேற்றைய விலையில் லிட்டருக்கு 8 காசுகள் குறைந்து ரூ.69.96 ஆகவும் உள்ளது. இந்த விலை இன்று காலை முதல் அமலுக்கு வந்தது.


கர்நாடகாவில் பெரும் வெள்ளம் காரணமாக பாலம் ஒன்று தண்ணீருக்குள் மறைந்தது. அந்த வழியே 6 உடல்நலம் பாதிக்கப்பட்ட குழந்தைகளை ஏற்றிக்கொண்டு வந்த ஆம்புலன்சுக்கு 12 வயது சிறுவன் வழி காட்டினான். இதன் மூலம் குழந்தைகள் காப்பாற்றப்பட்டனர். இந்நிலையில் சிறுவனுக்கு வீர தீரத்திற்கான விருது வழங்கப்பட்டுள்ளது. ராய்ச்சூர் மாவட்டம் ஹிரேரா யானகும்பி கிராமம் அருகே இந்த சம்பவம் நடந்துள்ளது. சிறுவன் வெங்கடேஷ் 6-ம் வகுப்பு படித்து வருகிறார். வெள்ளத்தில் செல்ல ஆம்புலன்ஸ் திணறியபோது, அதன் ஓட்டுனர் வழிகாட்டுமாறு சிறுவனை கேட்டுக் கொண்டிருக்கிறார். இந்த சம்பவத்தை அங்கிருந்தவர் மொபைலில் வீடியோ எடுத்து இணையத்தில் வெளியிட்டார். இந்த வீடியோ வைரலானதை தொடர்ந்து சிறுவனுக்கு பாராட்டுகள் குவிந்தன. இந்த நிலையில் சுதந்திர தினமான இன்று வெங்கடேசுக்கு வீர தீரத்திற்கான விருது வழங்கப்பட்டது. கர்நாடகாவில் பெய்து வரும் கனமழையால் அங்கு வெள்ளம் ஏற்பட்டுள்ளது. இதில் சிக்கி 60-க்கும் அதிகமானோர் உயிரிழந்தனர். 60 ஆயிரம் வீடுகள் சேதம் அடைந்துள்ளன. உயிரிழந்தவர்களின் குடும்பத்திற்கு ரூ. 5 லட்சம் இழப்பீடாக அறிவிக்கப்பட்டுள்ளது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: என் தவறுகளை திருத்திக்கொண்டு மீண்டு வருவேன் என்று தவான் சொல்கிறார். நேற்று முடிவடைந்த 6-வது உலகக் கோப்பையின் இறுதிப் போட்டியில் 4 விக்கெட் வித்தியாசத்தில் இங்கிலாந்தை வீழ்த்தி இரண்டாவது முறையாக சாம்பியன் பட்டத்தை வென்றுள்ளது வெஸ்ட் இண்டீஸ். இந்திய அணி அரையிறுதிப் போட்டியில் வெஸ்ட் இண்டீஸ் அணியிடம் தோற்று வெளியேறியது. இது இந்திய ரசிகர்களை கடும் துயரத்தில் ஆழ்த்தியது. சூப்பர் 10 சுற்றிலும் இந்திய அணி போராடிதான் வெற்றி பெற்றது. இந்திய அணியின் பின்னடைவுக்கு பேட்ஸ்மேன்கள் முக்கிய காரணமாக விளங்கினார்கள். விராட் கோலியை தவிர மற்ற பேட்ஸ்மேன்கள் ரன் குவிக்க சிரமப்பட்டார்கள். முக்கியமாக ஷிகார் தவான் மோசமான ஆட்டத்தை வெளிப்படுத்தினார். இதனால் வெஸ்ட் இண்டீசுக்கு எதிரான அரையிறுதி ஆட்டத்தில் அவர் சேர்க்கப்படவில்லை. இந்நிலையில் தவான் தனது டுவிட்டர் பக்கத்தில் “என்னினிடம் சில குறைகள் உள்ளது. நான் நினைத்தப்படி என்னால் விளையாட முடியவில்லை. நான் என்னுடைய பலவீனங்களை என் பலமாக மாற்றிக்கொண்டு, சிறந்த வீரராக மீண்டு வருவேன்” என்று தெரிவித்துள்ளார். ஆனால் ரோகித் சர்மா தவானுக்கு ஆதரவாக கருத்து தெரிவித்துள்ளார். தவானுக்கு போட்டியாக உலகக் கோப்பையில் சொதப்பிய ரோகித் சர்மா, தவானுக்கு ஆதரவு தெரிவித்துள்ளதை எப்படி எடுத்துக்கொள்வது என்று ரசிகர்கள் குழம்பிப்போய் உள்ளனர்.


text: மும்பை: பாலிவுட்டுக்கும் நிழல் உலக தாதாக்களுக்கும் எப்போதும் ஏழாம் பொருத்தம்தான். அடிக்கடி பிரபல நடிகர், நடிகையரை தாதாக்கள் மிரட்டுவதும், பணம் பறிப்பதும் அங்கு சகஜமானது. தாதாக்களைப் பகைத்துக் கொண்டு அங்கு யாருமே தொழில் நடத்த முடியாது. நடிகர் நடிகையர் மட்டுமல்லாமல், தயாரிப்பாளர்கள், இசையமைப்பாளர்கள் என பலரும் அங்கு தாதாக்களின் மிரட்டல்களைச் சந்தித்துள்ளனர். சில கொலைகளும் கூட இதுதொடர்பாக நடந்தும் உள்ளது. தொழில் போட்டியில் தாதாக்களின் உதவிகளை திரையுலகினரும் கூட நாடும் சம்பவங்களும் அடிக்கடி நடப்பதுண்டு. சமீபத்தில் சில முக்கிய நடிகர்களுக்கு அடுத்தடுத்து மிரட்டல்கள் வந்துள்ளதால் மீண்டும் பாலிவுட்டில் தாதா பீதி கிளம்பியுள்ளது. முக்கியப் பாத்திரத்தில் சோனு சூத் ஹேப்பி நியூஇயர் படத்தில் முக்கியப் பாத்திரத்தில் சோனு சூத் நடித்துள்ளார். இவர் தமிழில் சந்திரமுகி, ஒஸ்தி உள்ளிட்ட படங்களில் வில்லனாக நடித்தவர் ஆவார். சோனு சூத்துக்கு வந்த மிரட்டலைத் தொடர்ந்து தற்போது அவருக்கு போலீஸ் பாதுகாப்பு கொடுக்கப்பட்டுள்ளது. பல மிரட்டல்களைப் பார்த்த ஷாருக் கான் மும்பை நடிகர்களிலேயே நீண்ட காலமாகவே தாதாக்கள் மிரட்டலுக்குள்ளாகி வருபவர் ஷாருக் தான். பலமுறை அவர் மிரட்டலைச் சந்தித்துள்ளார். இதை மட்டும் செய் இந்தப் படங்களில் நடிக்கக் கூடாது, இதில்நடிக்க வேண்டும் என்றெல்லாம் மிரட்டப்பட்டவர் அவர். சோட்டா ஷகீலின் மிரட்டல் 2002ம் ஆண்டு தயாரிப்பாளர் நஸீம் ரிஸ்வி மற்றும் பைனான்ஷியர் பரத் ஷா ஆகியோர் ஒரு படத்திற்காக அவரை அணுகினர். ஆனால் அந்தப் படத்தில் நடிக்க மறுத்து விட்டார் ஷாருக். ஆனால் மீண்டும் வந்த அந்த இருவரும், சோட்டா ஷகீல் சொல்லித்தான் நாங்கள் வந்துள்ளோம். எனவே நடித்துத்தான் தீர வேண்டும் என்று கூறினர். ஷகீலே பேசி மிரட்டல் மேலும் ஒரு போன் நம்பரைப் போட்டு ரிசீவரை ஷாருக்கிடம் கொடுத்து ,ஷகீல் பேசுகிறார் என்று கூறவே பயந்து போன ஷாருக், நான் கதையைக் கேட்கிறேன். பிறகு முடிவு செய்கிறேன் என்று கூறினாராம். நக்மாவுடன் நடி... அபு சலேம் மிரட்டல் அதேபோல நடிகை நக்மாவுடன் (அப்போது அவர் குட்டி நடிகை) சேர்ந்து நடிக்குமாறு கூறி தாதா அபு சலேம் பலமுறை ஷாருக்கை மிரட்டியுள்ளர். அலி மொரானி அதேபோல அலி மொரானி என்ற படத் தயாரிப்பாளருக்கும் தற்போது மிரட்டல் வந்துள்ளது. கடந்த சனிக்கிழமை இரவு தாதா கும்பலைச் சேர்ந்த சிலர் இவரது வட்டுக்குள் புகுந்து துப்பாக்கிச் சூட்டை நடத்தி பயமுறுத்தியுள்ளனர். ரவி பூஜாரியின் கும்பலைச் சேர்ந்தவர்களாம் இவர்கள். ராஜீவ் ராய் இதேபோல ராஜீவ் ராயும் கூட பல சிக்கல்களையும், மிரட்டல்களையும் சந்தித்தார். இவர் திரிதேவ், மொஹரா, குப்த் உள்ளிட்ட படங்களைக் கொடுத்தவர். இவரும் தாதாக்களின் மிரட்டல்களுக்குப் பயந்து 1997ல் நாட்டை விட்டே போய் விட்டார். ப்ரீத்தி ஜிந்தாவுக்காக மிரட்டிய டான் அதேபோல ப்ரீத்தி ஜிந்தா, நெஸ் வாடியா விவகாரத்தின்போது ப்ரீத்தியை தொந்தரவு செய்யக் கூடாது என்று ஒரு டான் நெஸ் வாடியாவை தொலைபேசியில் மிரட்டியதாக சர்ச்சை கிளம்பியது. சல்மானையும் விடாத தாதாக்கள் சல்மான் கானையும் கூட தாதாக்கள் விடவில்லை. 2002ம் ஆண்டு அவரை ரவி பூஜாரி மிரட்டியதாக சர்ச்சை எழுந்தது. இதுதொடர்பாக சல்மான் கான் போலிஸிலும் புகார் கொடுத்தார். ஆனால் தன்னை மிரட்டியது யார் என்பதை அவர் சொல்லவில்லை. அக்ஷய் குமார் அதேபோல அக்ஷய் குமாருக்கும் ரவி பூஜாரியிடமிருந்து மிரட்டல் வந்ததாக கூறுவார்கள். அக்ஷய் குமார் வீட்டு வேலைக்காரப் பெண் நீக்கப்பட்டதைக் கண்டித்து ரவி பூஜாரி போனில் பேசியதாக கூறப்பட்டது. கோவிந்தா அதேபோல நடிகர் கோவிந்தாவுக்கு 2006ல் தாதாக்களிடமிருந்து மிரட்டல்கள் வந்தன. இதுகுறித்து அவரது சகோதரர் போலீஸிலும் புகார் கொடுத்தார். அவரை தாவூத் இப்ராகிம் கும்பல் மிரட்டியதாக அப்போது கூறப்பட்டது. இன்று வரை தாதாக்கள் மிரட்டலும், அட்டகாசமும் மும்பையை விட்டு நீங்கவில்லை... அது தொடர்பான திரைப்படங்களும் கூட இந்த தாதாயிசத்தை கிட்டத்தட்ட ஆதரிப்பது போலவே வருவதுதான் கொடுமையானது.


முறைவேண்டுமானாலும் பார்க்கலாம்.


text: பைக்கில் சென்றபோது சூறை காற்றால் தூக்கி வீசப்பட்டதில் ஒருவர் பலி| Dinamalar பாக்.கிற்கு உளவு பார்த்த தூதரக ஊழியர்கள் கையும் ... அமெரிக்க கலவரம்; இந்திய ஓட்டலுக்கு தீ பிரேசிலில் கொரோனா பாதிப்பு 5 லட்சத்தை கடந்தது 1 பைக்கில் சென்றபோது சூறை காற்றால் தூக்கி வீசப்பட்டதில் ஒருவர் பலி Added : மே 23, 2020 10:48 கலசப்பாக்கம்: கலசப்பாக்கம் அருகே, பைக்கில் சென்றபோது, சூறைக்காற்றால் தூக்கி வீசப்பட்டதில், ஒருவர் பலியானார். திருவண்ணாமலை மாவட்டத்தில், நேற்று முன்தினம் மாலை முதல், இரவு வரை, சூறாவளி காற்றுடன், பல்வேறு பகுதிகளில் மழை பெய்தது. இதில், கலசப்பாக்கம் அடுத்த வெளுங்கனந்தல் கிராமத்தை சேர்ந்தவர் வெங்கடேசன், 25, அதே பகுதியை சேர்ந்த ஆனந்த், 23, இருவரும் நேற்று முன்தினம் மாலை, பஜாஜ் சிடி-100 பைக்கில், நாயுமங்கலத்தில் இருந்து வெளுங்கனந்தல் கிராமத்திற்கு சென்றனர். அப்போது, பலத்த சூறாவளி காற்று வீசியதில், இருவரும் பைக்கோடு தூக்கி வீசப்பட்டு, அருகில் உள்ள பாலத்தில் விழுந்து படுகாயமடைந்தனர். இதில், வெங்கடேசன் சம்பவ இடத்திலேயே பலியானார். ஆனந்திற்கு கால் முறிவு ஏற்பட்டது. இது குறித்து, கலசப்பாக்கம் போலீசார் விசாரித்து வருகின்றனர்.


text: திருவள்ளூர் மாவட்டத்தில் 2 புதிய ரேஷன் கடைகள் – Dinacheithi திருவள்ளூர் மாவட்டத்தில் 2 புதிய ரேஷன் கடைகள் February 4, 2016 February 4, 2016 - செய்திகள், திருவள்ளூர், மாவட்டச்செய்திகள் திருவள்ளூர், பிப். 4- திருவள்ளூர் மாவட்டத்தில் புதிதாக கட்டப்பட்டுள்ள 2 ரேஷன் கடைகளை அமைச்சர் ரமணா திறந்து வைத்தார். புதிய ரேஷன் கடை திருவள்ளுர் மாவட்டம், பெருமாள்பட்டு ஊராட்சியில் ஓம்சக்தி நகர் மற்றும் ஆர்.ஜி.பி.நகர் ஆகிய இடங்களில் புதிதாக கட்டப்பட்டுள்ள நியாயவிலைக் கடைகளின் கட்டிட திறப்பு விழா நேற்று நடந்தது. மாவட்ட ஆட்சியர் சுந்தரவல்லி தலைமை தாங்கினார். அமைச்சர் ரமணா பால்வளத்துறை அமைச்சர் ரமணா விழாவில் கலந்து கொண்டு புதிய ரேஷன் கடை கட்டிடங்களை திறந்து வைத்தார். விழாவில், அமைச்சர் ரமணா பேசியபோது கூறியதாவது:- தமிழக முதல்-அமைச்சர் ஜெயலலிதா பொதுமக்களுக்கு பயனுள்ள திட்டங்கள் தீட்டி செயல்படுத்தி வருகிறார். பொது மக்களுக்கு இலவச பொருட்களை வழங்கி வருவதுடன், பசி, பட்டினி போக்கிட இலவசமாக அரிசி வழங்கிட திருவள்ளுர் மாவட்டத்தில் பாராளுமன்ற மேம்பாட்டு நிதியிலிருந்து 51 புதிய ரேஷன் கடைகள் கட்டி பொதுமக்கள் பயன்பாட்டுக்கு திறந்து வைக்கப்பட்டுள்ளது. உறுதுணையாக..... வெள்ளத்தால் பாதிக்கப்பட்ட வீடுகளுக்கு ரூ. 5 ஆயிரம் வங்கியின் மூலம் படிப்படியாக பொதுமக்களின் கணக்குகளில் சேர்க்கப்பட்டு வருகிறது. விரைவில் பாதிக்கப்பட்ட அனைவருக்கும் நிவாரண உதவி வழங்கப்பட்டுவிடும். ஓரிரு நாட்களில் இந்தப்பகுதிக்கு இலவச மின் விசிறி, மிக்சி, கிரைண்டர் வழங்கப்படும். இதுபோன்ற பல்வேறு திட்டங்களை சிறப்பாக செயல்படுத்தி வரும் தமிழக அரசுக்கு மக்கள் அனைவரும் உறுதுணையாக இருக்க வேண்டும். இவ்வாறு அமைச்சர் ரமணா கூறினார். விழாவில், பி. வேணுகோபால் எம்.பி., மணிமாறன் எம்.எல்.ஏ. (பூந்தமல்லி தொகுதி), ஊராட்சி ஒன்றிய குழுத் தலைவர்கள் சந்திரசேகர் திருநாவுக்கரசு, தட்சணமூர்த்தி, மாவட்ட ஊராட்சி குழுத் தலைவர் ரவிச்சந்திரன், ஊராட்சி ஒன்றிய குழு துணைத் தலைவர்கள் சக்தி ரமேஷ், சுதாகர், மாவட்ட ஊராட்சி குழு உறுப்பினர்கள் பொம்மி, செல்வகுமாரி அண்ணாதுரை, பெருமாள்பட்டு ஊராட்சி மன்றத் தலைவர் சந்திரன், கூட்டுறவு சங்கத்தின் தலைவர்கள் மற்றும் உறுப்பினர்கள், உள்ளாட்சி அமைப்பு பிரதிநிதிகள் மற்றும் அரசு அதிகாரிகள், பொதுமக்கள் கலந்து கொண்டனர். திருவள்ளுர் ஊராட்சி ஒன்றியம், பெருமாள்பட்டு ஊராட்சி, ஓம்சக்தி நகரில் புதிதாக கட்டப்பட்டுள்ள ரேஷன் கடைையை பால்வளத்துறை அமைச்சர் ரமணா நேற்று திறந்து வைத்தார். அருகில், மாவட்ட ஆட்சியர் சுந்தரவல்லி உள்ளார்.


வீடின்றி தவிப்பவர்களுக்கு உணவு... வட்டாட்சியர் பகவதி பெருமாள் வழங்கினார் திருநெல்வேலி மாவட்ட ஆட்சியர் ஷில்பா பிரபாகர் சதீஷ் வழிகாட்டுதலின்படி கொரானா தொற்று காரணமாக ஊரடங்கு உத்தரவு அமல் படுத்தப்பட்ட நிலையில் நெல்லை மாநகர பகுதியில் மட்டும் சாலையோரம் திரியும் ஆதரவற்றவர்கள், மனநலம் பாதிக்கப்பட்டவர்கள், வீடு இன்றி தவிப்பவர்கள் என 100க்கும் மேற்பட்டோர் கணக்கிடப்பட்டுள்ளனர். இவர்களை சாலைகளில் இருந்து மீட்டு முகாம்களுக்கு கொண்டு செல்லும் பணி இன்று துவங்கப்பட்டது. முதற்கட்டமாக 75 பேரை நெல்லை டவுண் முகாமுக்கு கொண்டு செல்லப்பட்டு அவர்கள் தனித்தனியாக வைக்கப்பட்டுள்ளனர். ஏற்கனவே முகாமில் தங்கியுள்ள நபர்களுக்கும் புதிதாக வந்தவர்களுக்கும் எந்த ஒரு தொடர் பும் இல்லாதவாறு பிரித்து வைக்கப் பட்டுள்ளனர். இவர்களுக்கு காலை மதியம் இரவு என உணவும், இரண்டு வேளைகள் டீ காபி பிஸ்கட் பொருட்களும் உண்ண முடிவு செய்யப்பட்டுள்ள து. இதற்காக 10 தன்னார்வலர்கள் இந்த பணியில் இருக்கின்றனர்.பொருட்களை திருநெல்வேலி வட்டாட்சியர் பகவதி பெருமாள், தனி வட்டாட்சியர் ரகமத்துல்லா உள்ளிட்ட பலர் வழங்கினர்


Subjects Meenkulum is a set of four enthralling stories for children – Meenkulam, Arisi Veethi, Intha Maruththuvamanaiyil Paei Irummirathu and Thavalaiyin Kaalgal. Written in a simple, elegant style, the advantage here, is that children can read it easily. Don't forget to gift your children this astounding present. ! (மீன்குளம், அரிசி வீதி, இந்த மருத்துவமனையில் பேய் இருக்கிறது, தவளையின் கால்கள் எனப் பெயரைக் கேட்டாலே படிக்கத் தூண்டும் சிறார் கதைகள் அடங்கிய நூல். சிறுவர்கள் விரும்பிப் படிக்கக்கூடிய எளிய நடையில் அமைந்திருப்பது நூலின் சிறப்பு! குழந்தைகள் மீண்டும் மீண்டும் விரும்பிப் படிக்கக் கூடிய சுவையான கதைகள் கொண்ட இந்நூலை உங்கள் வீட்டுக் குழந்தைகளுக்குப் பரிசளிக்கத் தவறாதீர்கள்!) Publication Details - Publisher: - Nilacharal Ltd - Edition: - 1 - Publication Date: - 2014 Format - Adobe PDF eBook 794.6 KB


text: மரம் என்னும் அட்சயபாத்திரம் - இனிது Posted on ஏப்ரல் 29, 2018 நவம்பர் 8, 2020 by admin மரம் என்னும் அட்சயபாத்திரம் மரம் என்னும் அட்சயபாத்திரம் என்பதை நாம் எல்லோரும் இன்றைக்கு அவசியம் தெரிந்து செயல்பட வேண்டும். ஏனெனில் மரங்கள் நமக்கு பல நன்மைகளைத் தருகின்றன. எல்லாவற்றையும் விட நாம் உயிர் வாழ இன்றியமையாத ஆக்ஸிஜனைத் தருகின்றன. இன்றைய சூழலில் மரங்கள் தரும் ஆக்ஸிஜனின் விலையையும், எளிதில் வளரும் பல மரங்களின் நன்மைகளையும் இக்கட்டுரையில் காண்போம். போதி மரம் என்பது அரச மரம். அரச மரத்துக் காற்று வயிறு தொடா்பான நோய்களைப் போக்கும். இந்தியாவின் தேசிய மரம் ஆல மரம். அர்ச்சுனனுக்கு கிருஷ்ணன் ஒர் ஆல மரத்து அடியில் தான் கீதையை உபதேசம் செய்தார். அளவில் சிறிய ஆல விதையானது ஒரு பெரிய படை தங்குவதற்கான நிழலினைத் தரக் கூடியது. பல் துலக்க ஆல மற்றும் வேப்பக் குச்சிகள் சிறந்தவை. புங்கை மரம் நமக்கு அருமையான நிழலைத் தரும். விஷ மீன் கடித்த புண்ணை ஆற்ற இம் மரப் பிசினைத் தடவுவர். வேப்ப மரம் நமக்கு ஆரோக்கியமான காற்றினைத் தருகிறது. மேலும் இம்மரம் பல மருத்துவப் பண்புகளைக் கொண்டுள்ளது. வாகை மரத் தழை வாயுவைப் போக்கும். மனிதன் ஒரு நாளைக்கு மூன்று சிலிண்டர்கள் அளவு ஆக்ஸிஜனை சுவாசிக்கிறான். இன்றைக்கு ஒரு ஆக்ஸிஜன் சிலிண்டரின் விலை 700 ரூபாய். ஆக ஒரு மனிதனுக்கு ஒரு நாளைக்குத் தேவையான மூன்று சிலிண்டரின் விலை 2100 ரூபாய். ஒரு வருடத்திற்குத் தேவையான ஆக்ஸிஜன் சிலிண்டரின் விலை 7,66,500 ரூபாய்க்கு ஆகும். ஒரு மனிதனின் சராசரி ஆயுள் காலம் 65 வருடம் என்றால் ஆக்ஸிஜனுக்கு ஆகும் செலவு 5 கோடி ரூபாயைத் தாண்டும். இவ்வளவு விலையுயர்ந்த, மதிப்பு மிகுந்த சுவாசக்காற்றை நமக்காக இலவசமாக மரங்கள் தருகின்றன. அப்படி என்றால் நாம் மரங்களை எந்த அளவிற்கு பாதுகாக்க வேண்டும்? மரங்கள், இயற்கை மனிதனுக்கு தந்த பெரிய வரம். இனியேனும் மரம் என்னும் அட்சயபாத்திரம் அழிக்கவிடாமல் தடுத்து காத்து வருங்கால சந்ததியினருக்கு பரிசு அளிப்போம். மரம் வளர்ப்போம்; மழை பெறுவோம் என்பது பழமொழி.